text:
Í 1950 gjørdi Norðurkorea innrás í Suðurkorea. Tá byrjaði Koreakríggið, sum var eitt hart stríð millum kommunistar og vesturlendskt sinnað fólk. Tey fyrru hildu við Sovjetsamveldinum og tey seinnu við USA. Koreakríggið bar boð um, at nú var kalda kríggið byrjað.
Tá ið Koreakríggið var av í 1953, lógu býir og verksmiðjur í Suðurkorea í skeljasori, og túsundtals flóttafólk vóru komin suður um markið úr Norðurkorea.
Norðurkorea hevur enn ikki viðurkent, at kríggið móti Suðurkorea og USA er av.
Uppgávur:
Hvørjir vóru mótpartarnir í kalda krígnum?
Hvørja avleiðing fekk kalda kríggið fyri fólkið í einum evropeiskum býi í 1961?
Vóru Føroyar á nakran hátt ávirkaðar av kalda krígnum?
Amerikanarar hava tikið norðurkoreanskar fangar í oktober í 1950
Systkin framman fyri einum amerikanskum stríðsvogni í Hanegju norðanfyri Seoul í Suðurkorea í 1951
Amerikanarar hava bumbað høvuðsstaðin í Norðurkorea, Pyongyang, í 1950


c: text/html

text:
F R Á B O Ð A N.
Sagt verður hervið frá, at løgtingsval verður týsdagin 1. september 2015
Atkvøðugreiðslan verður í Porkeris skúla og byrjar kl. 10.00 og heldur
fram til klokkan 20.00, ella so leingi veljarar møta á valstaðnum uttan steðg.
Valkort verða send við postinum í komandi viku.
Heitt verður á veljarar um at hava valkortið við valdagin, tá valt verður.
Teir veljarar, ið vegna sjúku ella av aðrari orsøk, ikki kunnu møta á
á valstaðnum valdagin, kunnu atkvøða heima, og eigur hetta at verða
fráboðað áðrenn valdagin, og í seinasta lagi mánadagin 31. august 2015
kl. 18.00 til valnevndarformannin á telefon 373603 ella á telefon 373745.
Porkeri, tann 9. august 2015.
Lars Djurhuus, valnevndarformaður.

robotstxt: allowed

filter: keep


text:
Flaggdagur
Páskagudstænasta
Reingerðarfólk
Reingerðarstarv í Drotning Margrethu Barnagarði, er leyst at søkja.
Vit søkja eftir einum reingerðarfólkið, at byrja 1. apríl 2018.
Starvi er 10 tímar um vikuna, tveir tímar hvønn gerandisdag millum frá kl. 17 og kl. 22.00. Starvi umfatar eisini høvuðsreingerð um summari ella eftir avtalu.
Lønar- og setanarviðurskifti
Sambært sáttmála við Klaksvíkar Arbeiðskvinnufelag.
Umsøknarfreistin er mánadagin 26. mars 2018, kl.12.00. Umsókn við viðkomandi skjølum verður at senda til margretha@margretha.fo
Umsøknin kann eisini sendast til :
Drotning Margrethu Barnagarð
Gerðagøta 12 – 14
700 Klaksvík
Fleiri upplýsingar um starvið fáast við at venda sær til Marjuna Lassen, leiðari
á tlf. 212557


text:
Leygardagin 26. Juli hevði MFS aðalfund
Á aðalfundinum takkaði fyrrverandi Formaðurin, Regin Berg fyri seg, eftir at hava verið aktivur í MFS í 5 ár. MFS takkar honum fyri tíðina og ynskir honum alt tað besta framyvir.
Á fundinum varð tosað um, hvat MFS ætlar at gera komandi hálvárið, m.a. er ætlanin at fáa eina føroyska nevnd upp á beinini, fáa Fjølnir sum eina heimasíðu, seta fokus á lestraríbúðir í Føroyum, gera tað nemmari fyri útisetar at sleppa á val og mangt annað.
Síðani varð eitt nýtt ráð valt:
Turið Christophersen, 1. forkvinna
Eirikur Sanderson, 2. formaður
Lív Egilsdóttir Olsen, skrivari
Ása Hammershaimb Christiansen, skrivtovufólk
Selma Dahl Erol
Ann Krista í Dali
Unn Kragesteen
Poula Lassen
Anna Kristina Svabo
Katrin Fríða Jógvansdóttir


text:
Pseudovísindi
Eitisvísindi ella pseudovísindi (pseudo- úr grikskum, falskt) eru evni, sum verða førd fram, sum um tey hava grundarlag í vísindaligum arbeiðslagi, men ikki hava tað.[1]
Eyðkenni[rætta | rætta wikitekst]
At pseudovísindi ikki brúkar vísindaligt arbeiðslag kann vísa seg á ymiskan hátt, t.d. við at hava eitt ella fleiri av hesum eyðkennum:
- Veikleikar, trot uppá definitiónir, trot uppá neyvleika, so uppáhald illani kunnu roynast við kanningum.
- Arbeiðið søkir ikki ta frágreiðingina, sum krevur fæstar fortreytir (rakiknívur Ockhams).
- Mótstøða móti at royna uppáhaldini eftir veriligum visindaligum arbeiðshættum.
- Brúka vísindaligt mál misvísandi ella skeivt.
- Selektiv nýtsla av próvtilfari, ov stór vekt á einkulttilburðir.
- Uppáhaldini eru av slíkum slagi, at tey kunnu ikki falsifiserast.
- Øvugt próvførsla (tað, at eitt uppáhald ikki kann mótprógvast, verður tikið sum prógv fyri uppáhaldinum).
- Søkir ikki menning, broyting ella framstig innan økið.
Keldur[rætta | rætta wikitekst]
- ↑ Politikens blå ordbøger: "Nudansk Ordbog", andet bind M-Ø; Politikens Forlag, København 1953; s. 149


text:
Allir tríggir menninir og tvær kvinnur í opna bólkinum vórðu ústskift frá VK1, tá heiðurskrónurnar skuldu latast til bestu rennararnar í Kerjarenningini. Einans Beinta Hoydal Joensen gekk aftur, hesuferð sum gullvinnari, eftir at hon vann silvur seinast.
Hvørgin av vinnarunum Runt Agnið vóru við í kappingini undir Kerjum. Andrias Hansen, sum vann ein greiðan sigur seinast, er í Valencia, har hann skuldi renna maraton í morgun. Vit hava tíverri ikki fingið fatur á úrslitinum hjá honum enn. Súsanna Skylv, sum vann kvinnukappingina seinast, var heldur ikki við í gjár.
Nú Andrias ikki var við, var kanska hóskandi at bróðurin Eirikur kom við aftur. Tí líka trygt sum Andrias vann Runt Agnið, líka tryggur var Eirikur í gjár. Hann legði seg klárt á odda beinanvegin, og tað var ongantíð nakar ivi um, hvør var besti rennarin hendan dagin. Men silvur- og bronsuvinnararnir vóru óvæntaðir. Dánjal Dahl Ljósheim, sum gjørdist nummar 13 Runt Agnið, hevði funnið ein heilt annan gearkassa fram til dagsins kapping, og fekk enn einaferð prógvað, at hann kann blíva ein av okkara bestu rennarum, tá hann í stórum stíli rann seg til annaðplássið.
Eirikur Hansen vinnur Kerjar í stórum stíli. Nú verður spennandi at síggja næsta leygardag, hvør av brøðrunum er tann stinnari í løtuni.
Hóast Dánjal rann seg heilt frá 13. plássi seinast til 2. pláss í gjár, var bronsuvinnarin tó enn meira óvæntaður. Her var talan um nýtt navn. Ragnar Rasmussen, sum umboðar Hvirluna, hevur sum vit vita, ikki roynt seg í rennikappingum áður. Bert 17 ára gamli Ragnar legði hart út, og hinir rennararnir undraðust á hvør hesin ungi fýrurin var, og nær hann mundi køvast og byrja at dragna. Men hetta hendi ikki. Á tunga renniteininum stríddist hesin ókendi Ragnar allan vegin og hevði nóg mikið av orku at stríða seg til bronsuna væl framman fyri Regin Thomsen, sum enn einaferð gjørdist nummar fýra.
Ragnar Rasmussen loypti hvøkk á øll við einum sannførandi triðja plássi. Vónandi síggja vit meira til Ragnar í komandi kappingum!
Hjá kvinnunum var tað endiliga Beinta Hoydal Joensen, sum slapp at standa ovast. Runt Agnið førdi hon stóran part av teininum, men varð tikin aftur á seinasta triðingi. Í gjár kundi søgan endurtikið seg, men Beinta megnaði tó at halda Durutu R. á Lofti aftanfyri seg. Einans níggju sekund vóru millum tær á málinum. Síðan var nakað aftur til Hergerð Heldarskarð á triðja plássi. Eins og hjá Durutu var hetta fyrsta umfar í ársins Vetrarkapping. Beinta, Duruta og Hergerð eru allar í veteranbólkinum, og vunnu tí bæði opnu kappingina og veterankappingina. Hetta mugu tær yngru kvinnurnar gera okkurt við til næstu ferð, sum bara er um eina viku.
Beinta Hoydal Joensen rennur seg her til sín fyrsta sigur nakrantíð í Vetrarkappingini. Nú førir hon samlaðu kappingina hjá kvinnum.
Myndir úr myndasavninum hjá Hvirluni síggjast HER – og myndirnar í hesi greinini eru eisini fingnar haðani.
Triðja umfar av Betri Vetrarkappingini verður longu komandi leygardag, 25. november. Tilmeldið beinanvegin BEINT HER.


text:
Ingi Samuelsen
16.01.2018 - 06:57
Tíðindi > Uttanlands > Vanlukkur
Minst 14 fólk hava fingið skaða eftir at fleiri bygningar í belgiska býnum Antwerpen í gjárkvøldið rapaðu, eftir øllum at døma orsaka av eini gassspreinging.
Fimm teirra hava fingið álvarsligar skaðar, meðan ein persónur verður sagdur at vera í lívsvanda, upplýsa belgiskir myndugleikar fyri tíðindastovunum.
Spreingingin hendi stutt eftir klokkan hálvgun tíggju, og oyðilegði tríggjar bygningar mitt í Paardenmarkt býarpartinum, nærhendis lærda háskúlan. Skaði kom eisini á fleiri grannabygningar.
Fram móti morgni eru fleiri fólk bjargað úr bygningsleivdunum við hjálp av servandum hundum. Í morgun var framvegis arbeitt við at finna eitt par og barn teirra í húsaleivdunum. Hesi verða hildin at vera tey seinastu, men enn er óvist um fleiri møguliga liggja í leivdunum.
Ikki er greitt hvør orsøkin var til spreingingina, men belgiska løgreglan hevur víst aftur illgrunanum um, at talan skuldi vera um yvirgang.
Lokala sjónvarpsstøðin, RTBF, hevur sagt, at talan eftir øllum at døma er ein gassleki.
Mydir av staðnum vísa bygningar, sum hava fingið alla framsíðuna oyðilagda av spreingingini. Fleiri miðlar siga, at spreingingin hendi á eini pitsamatstovu niðjast í einum av bygningunum, skrivar Ritzau.
(Mynd: EPA)


text:
Ingi Samuelsen
19.06.2017 - 12:27
Tíðindi > Tíðindi > Grønland
Ein rapað fjallalíð, 300 ferðir 1100 metrar í Karatfjørðinum er eftir øllum at døma orsøkin til flóðalduna, sum leygardagin legði stóran part av bygdini Nuugaatsiaq í oyði, sigur Arktisk Kommando.
Í gjár var enn óvist júst hvat tað var, sum var orsøkin til flóðalduna. Men nú bendir alt á, at Arktisk Kommando hevur funnið orsøkina til náttúruvanlukkuna.
- Seina leygarkvøldið var ein skjálvti orsøk til eitt skriðulop í Karratfjørðinum í Útnyðringsgrønlandi. Eitt øki uml. 300 x 1100 metrar rapaði í fjørðin og gav eina flóðaldu, ið seinni rakti nærliggjandi oyggjar og firðir, skrivar Arktisk Kommandu á Facebook-vanganum í morgun.
Myndir eru eisini viðheftar, sum vísa, at ein partur av fjallinum manglar.
Sambært jarðfrøðistovninum GEUS ber ikki til at siga, um tað var ein jarðskjálvti, ið var orsøkin til lopið. Tað kann eisini vera lopið, ið var orsøkin til ristingarnar, ið vórðu skrásettar leygarkvøldið kl. 21.40.
- Okkara dátur eru torskildar, og vit kunnu ikki síggja, um tað var ein skjálvti, ið byrjaði skriðuna, ella skriðan í sjálvum sær, tí talan er um eina óstøðuga fjallasíðu, sigur Tine Larsen, granskari og seismologur hjá GEUS.
Átta minuttir eftir rystingarnar kl. 21.40 rakti ein flóðalda bygdina Nuugaatsiaq, har 11 hús vórðu skolað til havs og fýra fólk eru saknað.


text:
Tað, sum einaferð er nevnt við navni, er rímiligt ikki at skula nevna beinan vegin aftur í umrøðuni. Heldur enn at siga "Hon tók bógvin og skar bógvin sundur," nýta vit seinnu ferð fornavnið 'hann': "Hon tók bógvin og skar hann sundur". Men mangan er heldur ikki fornavnið neyðugt. Her kann verða gjørt upp aftur styttri av: "Hon tók bógvin og skar sundur."
Heldur enn at siga "hjá húsum og frá húsum", siga vit "hjá og frá húsum." Og her sakar einki, um tað ið nevnt verður, skuldi staðið í ymiskum føllum: "til hús og frá húsum" verður soleiðis "til og frá húsum." Vit geva gætur, at tað er fyrisetingin, ið næst stendur navnorðinum, ið ger av, hvat fallið skal vera: "úr triðja flokki upp í sjeynda flokk" fær ikki verið til "úr triðja til sjeynda flokki", tá heldur "(úr triðja) til sjeynda flokk" - ella heldur betur: "(úr triðja) upp í sjeynda flokk."


text:
Púra rættvís
Arnfinn Clementsen
Mær dámar so ómetaliga væl Hebrearabrævið. Her verður munurin millum gamla og nýggja sáttmálan lýstur út í æsir.
Tað er neyðugt at skilja boðskapin um rættvísi, tað kemur týðiliga fram í Hebrearabrævinum: ”For den som lever av melk, er et spedbarn og forstår seg ikki på budskapet om rettferdighet” ljóðar tað á norskum, á føroyskum ljóðar tað: Eingin, sum fær mjólk, er førur fyri at skilja orð rættferðar (orðið um rættvísina) – hann er jú barn.” Hebr. 5,13 V.D.
Eitt tað fyrsta, sum okkum tørvar at fáa fatur á sum kristin, er boðskapurin um rættvísi í Jesusi Kristi. Við trúnni á Jesus eru vit heilt rættvís, líka rættvís sum Jesus sjálvur. Um vit ikki síggja tað, verður kristnilívið eitt stríð at fáa sær rættvísi. So detta vit aftur í tað at gjalda fyri okkara syndir við góðum gerðum, olmussum og ofrum, men til onga nyttu. Tað einasta, vit kunnu gera, er at taka ímóti tí ofrinum og tí gávuni, sum varð givin eina ferð fyri allar, nevniliga Jesus Kristus. Tað setir okkum í frælsi! Tá ið hetta verður grundvøllur okkara í lívinum, kunnu vit fara undir at vaksa í trúgv og menna okkara kristna lív. Um hetta ikki er grundvøllurin verður kristindómurin avmarkaður til eina religión við sjálvstrevi og fordøming.
Í ”Luthersku verðini” hava vit ofta lagt størri dent á lógina og syndina enn á rættvísi. Ofta hevur játtanin, at ”vit synda dagliga í tonkum, orði og gerð” verið nógv sterkari enn játtanin um rættvísi í Kristusi. Jesu blóð reinsar okkum frá allari synd, og okkum øllum tørvar hesa reinsandi kraftina í lívi okkara alla tíðina. Men gjøgnum trúnna á Jesu deyða og uppreisn eru vit lýst at vera rættvís. Tað er okkara støða og nýggi samleiki.
Ein prædikumaður skrivaði nakað, sum greiðir frá hesum: ”Tú verður ikki til ein fisk, um tú dettur á bláman. Tú verður vátur. Tá ræður um at turka sær.” Tann, sum hevur tikið ímóti Jesusi er heilt rættvísur – alla tíðina. Men tá ið vit synda og falla, mugu vit ”turka okkum” og lata Jesu blóð reinsa okkum frá okkara synd.
Í 1. Kor. 1,30 fáa vit skilliga at vita, hvat ið tey, sum trúgva á Jesus og hava bjóðað honum inn í hjartað, eiga. Har stendur: ”… tit eru í Kristi Jesusi, sum er vorðin okkum vísdómur frá Gudi og rættvísi og halgan og endurloysing.” Alt hatta eiga vit í Jesusi. Halleluja!
Effie Campbell umsetti.


text:
Sverri Egholm
19.05.2017 - 20:29
Tíðindi > Samfelag & Politikkur > Landspolitikkur
Nústani sleppa løgtingsfólk at viðgera hjúnabandslógina. Eftir ætlan skuldi viðgerðin byrja fyrr í dag, men av tí at Fólka-, Sambands, og Miðflokkurin løgdu misálit á løgmann, Aksel V. Johannesen, var ivasamt, um uppskotið kom til viðgerðar í dag.
Les eisini: Misálit lagt fram á løgmann
Fyri lítlari løtu síðan boðaði løgtingsformaðurin frá, at farið varð undir 2. viðgerð av løgtingsmál nr. 102/2016: Uppskot til løgtingslóg um broyting í Anordning om ikrafttræden for Færøerne af lov for Færøerne af lov om ægteskabs indgåelse og opløsning (Nágreining í lógarregluni at signa borgarliga stovnað hjúnalag)
Um mett verður út frá úrslitinum av misálitinum á løgmanni, verður broytingin í hjúnabandslógini samtykt í kvøld, ið javnsetur samkynd við hinskynd.
Fylg orðaskiftinum her


text:
ÆRSVEKTIR 27. MARS 201813-04-2018
27. mars vóru vit á fjalli og góvu heilivág, og tá vigaðu vit eisini ærnar. Tær vigaðu 50,6 kg í miðal. Hetta er 2,5 kg meira, enn tá vit skannaðu 7. ...
TILMÆLI TIL SETEPLI 201804-04-2018
Út frá royndunum, sum Búnaðarstovan gjørdi við eplaveltunum í 2017, verður mælt til at brúka hesi setepli í vár: Til flagveltu: Cimega: gul,...
STUÐUL TIL GRØNMETISFRAMLEIÐSLU 201827-03-2018
Í Løgtingsfíggjarlógini fyri 2018 eru játtaðar 800 túsund krónur til at stuðla verkætlanum og royndum við føroyskari grønmetisframleiðslu. Játtanin...
RØKTARI TIL BÚNAÐARSTOVUNA13-03-2018
Søkt verður eftir røktara til Búnaðarstovuna. Starvið verður at seta skjótast gjørligt. Arbeiðið kemur í størstan mun at fevna um røkt av fjósi og ...
3 FRAMLØGUR FRÁ BÚNAÐARSTEVNUNI 201807-03-2018
Niðanfyri er møguleiki at blaða ígjøgnum tríggjar av teimum yrkisrættaðu framløgunum, sum vórðu hildnar á Búnaðarstevnuni á Skúlatrøð í Klaksvík tann ...
ÆRNAR Á BÚNAÐARSTOVUNI SKANNAÐAR02-03-2018
Vit vóru á fjalli í Heygshaga tann 7. februar 2018 og vigaðu og skannaðu allar ærnar. Tilsamans skannaðu vit 176 ær. Úrslitið vísti, at 8 vóru geldar,...
STUÐUL TIL SEYÐAKJØT17-02-2018
Síðsta freist at lata umsókn inn um stuðul til seyðakjøt er týsdagin 20. februar. Umsóknarblaðið kann takast niður her. ...
VEKTIR Á ÓM OG LOMBUM 201723-01-2018
Búnaðarstovan hevur síðani 2012 skrásett vekt á ónum gjøgnum árið og hjá lombum frá lembing til fletting. Áðrenn 2016 høvdu vit vanliga siðbundna røkt...
TARVAKJØT TIL SØLU12-01-2018
Búnaðarstovan hevur nú dripið tveir av teimum fýra føroysku tarvunum. Tarvarnir verða seldir í fjórðingum fyri 20,- kr. kg. Fjórðingarnir viga umle...
ÚRSLITIÐ AV LANDSSEYÐASÝNINGINI 201724-11-2017
Fríggjadagin 24. novembur 2017 vóru úrslitini av árligu landsseyðasýningini kunngjørd á Búnaðarstovuni í Kollafirði. Har vóru virðislønir latnar til v...
ÚRSLITIÐ AV LANDSSEYÐASÝNINGINI 2017 VERÐUR KUNNGJØRT 24.11.201722-11-2017
Fríggjakvøldið 24.11.2017 kl. 19.00 verður alment tiltak á Búnaðarstovuni, har úrslitið av Landsseyðasýningini 2017 verður almannakunngjørt. Sýnsmenn ...
LANDSSEYÐASÝNINGIN 201701-11-2017
Landsseyðasýningin verður eins og síðstu árini, at sýnsmenn fara út í økini at sýna. Hetta verður í tíðarskeiðnum 15. til 20. november 2017. Endaliga ...
KJØTPRÍSIR Á BÚNAÐARSTOVUNI 201731-10-2017
Prísirnir á seyðakjøtinum hjá Búnaðarstovuni í 2017 eru ásettir at vera: Fesk lambskrov verða seld fyri 100,- kr. kg. og røst lambskrov verða seld fyr...
RIDLUSKRIÐAKANNINGAR 201713-09-2017
Í Løgtingsfíggjarlógini fyri 2017 eru játtaðar kr. 600 túsund til átøk at basa ridluskriða og at økja um blóðroyndir og kanningar av aliseyði. Búnaðar...
ONGIN ULLARMÓTTØKA Á BÚNAÐARSTOVUNI Í 201704-07-2017
Búnaðarstovan hevur í dag fingið boð úr Fiskimálaráðnum um, at eingin serstøk játtan er tøk til ullarmóttøku í summar. Búnaðarstovan skal tí boða f...
PRÓGVHANDAN Á BÚNAÐARSTOVUNI03-07-2017
Mánakvøldið 3. juli 2017 fingu næmingarnir, sum hava gingið á landbúnaðarskeið á Búnaðarstovuni seinasta árið, prógv. Hetta skeiðið, sum er góðkent av...
VITJAN ÚR ÍSLANDI14-06-2017
13. juni hevði Búnaðarstovan vitjan frá Landbúnaðarháskúla Íslands. Tað var Hrannar Smári Hilmarsson, sum er royndarstjóri á rannsóknardeildini í jarð...
ÁRSFRÁGREIÐINGIN UM HAGAN 201620-04-2017
Á hvørjum ári verður ein frágreiðing gjørd um virksemi í haganum hjá Búnaðarstovuni. Ársfrágreiðingin fyri 2016 er nú tøk og kann lesast her. ...
AVLOYSARI FYRI RØKTARA Á BÚNAÐARSTOVUNI11-04-2017
Søkt verður eftir avloysara fyri røktara í sjúkrafarloyvi til Búnaðarstovuna. Starvið verður sett frá 15. mai 2017 og væntast at vara í góðar tríggjar...
ÆRSVEKTIR 29. MARS 201711-04-2017
29. mars vóru vit á fjalli og góvu heilivág, og tá vigaðu vit eisini ærnar. Tær vigaðu 48,2 kg í miðal. Hetta er 3,7 kg meira, enn tá vit skannaðu 7. ...
TILMÆLI TIL SETEPLI 201711-04-2017
Út frá royndunum, sum Búnaðarstovan gjørdi við eplaveltunum í 2016, verður mælt til at brúka hesi setepli í vár: Til flagveltu: Cimega: gul,...
SETEPLI 201811-04-2017
Út frá royndunum, sum Búnaðarstovan gjørdi við eplaveltunum í 2017, verður mælt til at brúka hesi setepli í vár: Til flagveltu: Cimega: gul,...
SEYÐAHALD Í NOREGI 201731-03-2017
Seyðahald hevur djúpar røtur í norskum landbúnaði, og eitt av teirra landbúnaðarpolitisku málum er at menna seyðahaldið bæði fyri at betra sjálvbjargn...
LOYVI AT SKJÓTA GRÁGÆS Á VELTUM LENDI28-03-2017
Í 2014 broytti løgtingið lóg um fuglaveiðu, soleiðis at loyvt varð at skjóta grágæs á veltum lendi. Fyri at kunna skjóta, skal eigari og leigari av ve...
ÆRNAR Á BÚNAÐARSTOVUNI VIGAÐAR OG SKANNAÐAR21-03-2017
Týsdagin 7. februar 2017 vóru vit á fjalli at viga og skanna ærnar í Heygshaga – tilsamans 168 ær. Ærnar vigaðu 44,5 kg móti 45,8 kg í fjør. Búnaðarst...
Á FJALLI AT VIGA ÆRNAR17-03-2017
17. november 2016 róku vit ærnar í rætt. Vit vigaðu allar ærnar og kundu staðfesta, at ærnar í Heygshaga eru farnar 0,9 kilo fram síðani 20. september...
SKURÐFJALL 2016 – ÚRSLIT08-03-2017
Vekt á óm og lombum Vit vóru á fjalli týsdagin tann 20. september 2016, hetta var tveir dagar fyrr enn árið fyri. Vit vigaðu allan seyðin, sum vit ...
FØROYA BJÓR FER AT BRÚKA FØROYSKT BYGG17-02-2017
Føroya Bjór fekk í vikuni eina sending av føroyskum korni frá Búnaðarstovuni í Kollafirði. Talan er um eitt slag av byggi, sum seinasta s...
STUÐUL TIL GRØNMETISFRAMLEIÐSLU14-02-2017
Í Løgtingsfíggjarlógini fyri 2017 eru játtaðar 400 túsund krónur til at stuðla verkætlanum og royndum við føroyskari grønmetisframleiðslu. Játtanin...
VEGLEIÐING UM FÓÐURTØRV HJÁ SEYÐI Í NÆRTØKNUM (intensivum) RAKSTRI FYRI AT FÁA FLEIRI LOMB10-02-2017
Alt fleiri bøndur venda sær til Búnaðarstovuna at spyrja seg fyri, hvussu farast skal fram fyri at fáa fleiri lomb undan hvørjari ær. Í grannalondunum...
ULL TIL SØLU26-01-2017
Búnaðarstovan lýsir við hesum ullina, sum savnað varð inn í Ullarmóttøkuni í 2016, til sølu. Talan er um góða, føroyska ull, ið er flokkað í 2 flok...
NPA VERKÆTLAN - AVRENNING AV TØÐUM15-12-2016
Búnaðarstovan luttekur í tveimum norðurlendskum Northern Periphery and Arctic Programme (NPA) verkætlanum. Ein teirra, NPA verkætlanin “WatePro”, snýr...
HVUSSU KUNNU VIT GERA SEYÐASÝNINGARNAR BETRI?23-11-2016
Landsseyðasýningin 2016 er av, og úrslitini vóru kunngjørd á Búnaðarstovuni leygardagin 19. november. Tað var í 2012 at Búnaðarstovan á fyrsta sinn...
ÚRSLITIÐ AV LANDSSEYÐASÝNINGINI 201618-11-2016
Leygardagin 19. novembur 2016 vóru úrslitini av árligu landsseyðasýningini kunngjørd á Búnaðarstovuni í Kollafirði. Har vóru virðislønir latnar til va...
ULL TIL SØLU16-11-2016
Búnaðarstovan fer nú undir at selja ullina, sum varð savnað inn í ullarmóttøkuni í summar. Í fyrstu syftu verður talan um at selja ull í leysari ve...
ÚRSLITIÐ AV LANDSSEYÐASÝNINGINI 2016 VERÐUR KUNNGJØRT 19.11.201615-11-2016
Leygardagin 19.11.2016 kl. 16.00 verður alment tiktak á Búnaðarstovuni, har úrslitið av Landsseyðasýningini 2016 verður almannakunngjørt. Sýnsmenn hav...
ALMENN RÁÐSTEVNA UM KORN Í ÚTNORÐRI10-11-2016
Búnaðarstovan skipar fyri almennari ráðstevnu um korn í útnorðri leygardagin 12. november 2016. Hendan ráðstevnan er ein liður í eini norðurlendska...
ÍBLÁSTRARFUNDUR FYRI ØLL ÁHUGAÐ07-10-2016
At seta greið mál fyri landbúnaðin í Føroyum og at fremja tey í verki Skipað verður fyri fundi á Búnaðarstovuni í Kollafirði mánadagin tann 24.10.2...
STUÐUL TIL FØROYSK HÚSDJÓR06-10-2016
Til ber aftur í ár at søkja um stuðul til føroysk húsdjór. Freistin at søkja er 1. november 2016. Møguligt er at søkja um stuðul til verkætlanir og ti...
STRÁFÓÐURSTUÐUL 201604-10-2016
Freistin at søkja um stráfóðurstuðul fyri 2016 er 10. oktober 2016. Stuðul verður latin til egið framleitt stráfóður, sum verður brúkt í neytahaldi...
LANDSSEYÐASÝNINGIN 201616-09-2016
Landsseyðasýningin verður eins og síðstu árini, at sýnsmenn fara út í økini at sýna. Hetta verður í tíðarskeiðnum 10. til 14. november 2016. Fyri a...
Á FJALLI AT VIGA SEYÐIN HJÁ BÚNAÐARSTOVUNI02-09-2016
Týsdagin 23. august 2016 vóru vit á fjalli á Búnaðarstovuni. Hetta fjallið, sum er ein liður í skrásetingini í seyðahaldinum, er tað triðja árið á rað...
SUMMARLOMB19-08-2016
Í samband við tiltakið Summarlamb í Fútastovu 2016 flettu vit 10 lomb úr Heygshaga hjá Búnaðarstovuni tann 12. august 2016. Trý av lombunum hava gi...
ÁSEYÐAROYTING 201627-07-2016
Týsdagin tann 5. juli 2016 vóru vit í áseyðaroyting á Búnaðarstovuni. Umframt tað vanliga arbeiðið, varð seyðurin vigaður og vektirnar skrásettar....
FRÁGREIÐINGIN HJÁ MADS RANDBØLL WOLFF04-07-2016
Tiltak hevur í dag verið á Búnaðarstovuni, har frágreiðingin hjá Mads Randbøll Wolff var løgd fram. Í frágreiðingini verða kappingarfortreytirnar, sum...
TILTAK Á BÚNAÐARSTOVUNI AT LÝSA KAPPINGARFORTREYTIRNAR Í LANDBÚNAÐINUM29-06-2016
Búnaðarstovan skipar mánadagin 4. juli 2016 fyri einum tiltaki, har roynt verður at lýsa kappingarfortreytirnar, sum føroyskur landbúnaður hevur frá i...
VEKTIR Á ÓM OG LOMBUM Í MAI 201620-05-2016
Tann 19. mai róku vit ærnar á bønum inn til vigingar. Hetta er tríggjar dagar áðrenn, tær blivu riknar av bønum og í hagan. Vit vigaðu bæði ær og lomb...
SKRÁSETINGAR AV ÆRSVEKTUM UNDAN LEMBING21-04-2016
Mánadagin 18.04.16 vigaðu vit allar ærnar. Hetta er so nær lembing, ið vit mettu ráðiligt. Orsøkin til hesa viging var at síggja, hvussu nógv ærnar ty...
YRKISSKEIÐ INNAN LANDBÚNAÐ20-04-2016
Mentamálaráðið skipar í samstarvi við Búnaðarstovuna fyri Yrkisskeiði innan landbúnað, sum gevur rætt til at festa landsjørð, uttan tey festi, ið hava...


text:
Jordan
Jordan (arábiskt الأردنّ al-ʾUrdunn), alment Hashemitiska Kongsríkið Jordan er eitt kongsríki í Miðeystri ið hevur mark til Sýria, Irak, Saudiarábia, Ísrael og Vestara Áarbakka. Eldri heiti fyri hetta økið er Trans-Jordania. Í eldri døgum (m.a. av summum krossfarum), vóru heitini Cis-Jordania (heiman Jordaná) og Trans-Jordania (handan Jordaná) nýtt um núverandi Ísrael/Palestina og Jordan. Málið er arábiskt, og tað búgva uml. seks mió í landinum. Meginparturin av Jordan er oyðimørk.
Jordan er ytst í útnyðringspartinum á arabisku hálvoynni. Jordan hevur ógvuliga lítið strandarøki, og einasti havnabýur er Al'Aqabah innast í Akabafirði. Í eystara parti í landinum er mest oyðimørk. Flestu jordanar eru muslimar og tala arabiskt. Jordan er ikki gamalt ríki - varð stovnað í 1946; men nakrir av fyrstu býum í heiminum vórðu bygdir her. Jordan, við Hussein kongi (1935-1999) á odda, átt týðandi leiklut í friðarsamráðingunum ímillum Ísrael og PLO og arabisku grannalond Ísraels.
Stórt vatntrot er í Miðeystri. Eftirlitið við Jordaná, ið er mark ímillum Jordan og Ísrael, er vorðið týðandi mál í friðarsamráðingunum ímillum tey bæði londini. Jordan, sum er rættiliga fátækt land, má fáa nógv vatn úr ánni, so at teir kunnu veita meiri vatn á búnaðarlendi og sostatt útvega sær meiri mat.
Stórur fólkavøkstur er í Jordan, har tað eru næstan líka mong palestinsk flóttafólk sum jordanar. Eitt av mest átrokandi málunum hjá stjórnini er tí at útvega hús og arbeiði og at menna skúlaverkið og heilsuverkið, tí at fólkið fjølgast so ógvuliga skjótt.
Tá ið Ísrael varð sett á stovn í 1948, vórðu tíggjutúsundtals palestinar noyddir at flyta úr landi sínum og gjørdust flóttafólk í Jordan og øðrum arabiskum londum. Nú, gott og væl 60 ár seinni, eru teir har enn. Bara í Jordan eru 1,8 milliónir palestinsk flóttafólk. Mangir palestinar eru føddir og vaksnir upp í flóttalegum, eitt nú tætt við høvuðsstað Jordans - Amman.
Petra er kendasti fornaldarbýur í Jordan. Nabatar høgdu í 4. øld f. Kr. henda stórsligna, tigulsteinsreyða býin inn í oyðimarkarklettin. Ímillum hesar ótrúligu byggingarnar eru kongliga klettagrøvin og Khazneh (skattkamarið). Fyri at sleppa inn í býin, mást tú ríða ígjøgnum eina tronga gjógv, ið er 500 metrar long.
Akabafjørður er langur fjørður norðast í Reyðahavi ímillum Saudiarabia og Sinai. Hann er 160 km langur og 27 km breiður, har hann er breiðastur. Innast í firðinum er einasti havnabýur í Jordan, Al'Aqabah; og har er einasta strandaøki, Jordan eigur. Al'Aqabah er væl umtóktur ferðamannastaður.


text:
Ari av Rana
16.05.2018 - 17:20
Ítróttur > Ítróttur > Fótbóltur
FIFA hevur ætlanir um at broyta teirra núverandi heimsmeistarakapping fyri feløg. Sum nú er eru tað vinnararnir av meistarakappingini fyri lið úr ymsu heimspørtunum, sum koma við til kappingina umframt vinnandi liðið úr landinum, sum er vertur fyri kappingini. Í nýggju kappingin verða 24 lið, harav m.a. 12 lið úr Evropa.
Nýggja kappingin skal koma í staðin fyri núverandi kappingina, og verður hon spæld fjórða hvørt ár, við byrjan í juni 2021.
Tey 24 feløgini fáa í minsta lagi 50 milliónir pund hvør, meðan vinnarin kann vinna heilt upp í 100 milliónir pund, skrivar enska The Times.
Forsetin í FIFA, Gianni Infantion, vil hava eina avtalu um kappingina uppá pláss áðrenn HM byrjar í Russlandi í juni. Hann sigur seg hava fingið jaligt aftursvar frá eitt nú Manchester United, Manchester City og Real Madrid.
Sagt verður, at liðini, sum væntast at verða boðin við úr Evropa, eru tey, sum hava vunnið fremst ensku steypakappingina, hon sum í dag eitur Champions League, tríggjar ferðir. Hesi liðini eru Real Madrid, Bayern Munchen, AC Milan, Liverpool, Barcelona, Ajax, Inter og Manchester United. Umframt hesi verður Juventus væntandi eisini boðið við. Afturat hesum verða møguliga nøkur avChelsea, Manchester City, Arsenal, Atletico Madrid, Paris Saint-Germain, Porto, Benfica og Borussia Dortmund boðin við.
Sambært The Times eru eitt nú UEFA og enska fótbóltssambandið harðliga ímóti ætlanunum hjá FIFA.


text:
Michael Kvium
17. apríl 2013 - MLB
List kann vera so heilt nógv. List kann verða pent, ljótt, óveruligt, o.s.fr. men tað eg haldi verða tað kulasta, er tá list er løgið. Eg haldi, at eg róliga kann kategorisera listina hjá Michael Kvium sum løgna! Eg vildi næstan sagt, at hetta er so løgið, at eg kenni eina kenslu av vamli, andstyggilsi og hatur. Hetta er tað, ið ger list so fantastiska. Kenslur byrgjast upp inni í kroppinum, við bert at hyggja at m.a. at einum málningi. Sera hugvekjandi.
Eg kenni deyða aftur allastaðni á hesum málningum! Tað er okkurt veruliga vemmuligt við øllum hesum málningunum. Hetta er í hvørtfall ikki málningar, eg vil koma fram á í míni egnu stovu eina myrka vetrarnátt í desembur. Tó er okkurt ógvuliga vakurt við hesum, sum eg ikki kann seta orð á


text:
Rakul Sjúrðardóttir Frederiksberg
14.05.2017 - 14:25
Ítróttur > Ítróttur > Fótbóltur
Í dag verður 8. umfar í Effodeildini leikt.
Fyrsti dysturin byrjar klokkan 14.30 við Stórá, har KÍ vitjar TB/FCS/Royn. TB/FCS/Royn byrjaði kappingarárið væl, men hevur tapt tveir teir seinastu dystirnar. TB/FCS/Royn liggur nummar trý á stigatalvuni og er bert eitt stig aftan fyri KÍ, sum er á 2. plássi.
Allir hinir dystirnir byrja klokkan trý.
Skála og B36 dystast á Skála. Skála hevur eftir sjey dystir leikt fimm dystir javnt og tapt tveir dystir. Skála hevur bert skorað tvey mál og liggur nummar átta við fimm stigum. Seinasta umfar leiktu teir móti NSÍ í Runavík, har teir vóru á odda størstan part av dystinum, men NSÍ megnaði akkurát at skora til 1-1.
B36 liggur á sætta plássi við átta stigum og hevur leikt fimm dystir javnt, ein sigur og tapt ein dyst. Seinasta umfar leiktu teir javnt móti EB/Streymi.
EB/Streymur tekur móti HB í Streymnesi. HB vann 2-1 á TB/FCS/Royn seinasta umfar.
ÍF og Víkingur møtast í Fuglafirði. Víkingur er á 1. plássi við trettan stigum. Víkingur hevur ongan dyst tapt enn. Teir hava vunnið tríggjar dystir og spælt fýra javnleikir. Seinasta umfar leiktu teir javnt á heimavølli móti 07 Vestur.
07 Vestur tekur ímóti NSÍ í Sørvági. 07 Vestur kláraði at halda Víkingi aftur síðsta dyst, og dysturin endaði 2-2.


text:
Silda- og svartkjaftakanningar lidnar
vinna18-05-2017 - 15:35 - Jóanis Nielsen
Magnus Heinason kom mánadagin aftur av silda- og svartkjaftakanningum norðan fyri Føroyar. Nakað minni av norðhavssild var skrásett enn síðstu trý árini. Tað var serliga í syðra parti av kanningarøkinum og eystur móti markinum, at minni var at síggja í ár. Hinvegin var nakað meira av svartkjafti skrásett. Tó skal viðmerkjast, at kanningarøkið broytist frá ári til árs, so úrslitini kunnu ikki beinleiðis sammetast millum ár. Ein meting av øllum sildastovninum verður gjørd seinni í summar, tá úrslitini frá øllum skipunum verða tøk.
Sum undanfarnu árini er sildin sum heild stór, men í ár var eisini smærri sild fingin á nøkrum støðum. Mestsum onki av ársgomlum svartkjafti var at síggja – hetta er í samsvar við svartkjaftakanningarnar sunnanfyri í apríl mánaði.
Kanningin er skipað sum altjóða felagskanning, sum ICES samskipar, har Føroyar luttaka saman við Noregi, Íslandi, Danmark og Russlandi. Hini skipini eru framvegis í gongd við at kanna havøkini norðan fyri okkum.
Les túrfrágreiðingina her.


text:
“Okkara katólsku páskir” var mítt persónliga heiti á páskaferð okkara til Sorrento í Italia. Havi hildið páskir í Bretlandi, men har er eingin munur á páskum og øðrum døgum. Vanligir arbeiðsdagar bæði skírishósdag og langafríggjadag, men møguliga hevur verið “Bank holiday” 2. páskadag – bretar eru sera trekir at áseta tjóðarfrídagar sum hoyra til ávísan trúarrætning.
Væntaði tí at uppliva okkurt spennandi her í Suðuritalia. Fyrsta eygleiðingin var tó, at hvørki skírishósdagur ella langi fríggjadagur eru frídagar, ið hvussu so er ikki fyri tey ið starvast innan øki sum eru viðkomandi hjá ferðafólki. Í so máta líkist Italia meira Bretlandi enn Føroyum. Í mun til átrúna líkjast Føroyar tó helst meira Bretlandi, við tað at átrúnaður er eitt sera álvarstungt fyribrigdi, sum onkursvegna er hátt hevjað yvir gerandisdegnum.
Katolikkar frambera kristna boðskapin heilt øðrvísi enn protestantar – men sigast skal eisini, at katolikkarnir brúka nógva orku, tíð og fólk til tess – kanska var tað eisini slíkt orku- og tíðarspill sum protestantarnir mótmæltu.
Í Sorrento eru langi fríggjadagur tvær skrúðgongur, sum munkar skipa fyri. Tann fyrra er snimma á morgni, frá kl. 3 til kl. 6, og verður nevnd hvíta skrúðgongan. Allir menninir og dreingirnir (tí kvinnur sleppa ikki at luttaka!) eru klæddir í hvítum munkaklæðum við heilari hettu yvir høvdið, sum einans hevur tvey hol til eyguni. Henda skrúðgongan er fyri sorg Mariu moy, og luttakararnir (sera nógvir í tali, helst millum 1000 og 2000) bóru ymsar lutir sum høvdu samband við hendingarnar skírishósdag og langa fríggjadag: posa við 30 silvurpengum, tornakrúnur,kalik, útstappaðan hana, reyðan kirtil, terningar (soldátarnir brúktu jú terningar fyri at kasta lut um kirtilin hjá Jesusi), spjót, svamp, kross og nógv annað. Allir luttakararnir bóru okkurt, um ikki annað, so faklar. Í hvítu skrúðgonguni var høvuðsfigururin Maria, ein standmynd í fullari stødd, sum varð borin í akslahædd, so øll høvdu høvi at síggja hana. Mitt í øllum var eitt sorgarkór.
Nakað væl av fólki var til hvítu skrúðgonguna, men einki í muntil svørtu skrúðgonguna, sum var kl. 9 um kvøldið. Henda skrúðgongan er fyri deyða Krists, og líktist nakað væl tí fyrru, hóast tað eru tveir ymsir munkaordanir sum skipa fyri. Allir luttakararnir vóru nú í svørtum klæðum, men lutirnir vóru í stórna mun teir somu, tó at teir nú vóru settir í myrkari høpi. Kórið var eisini tað sama, og við sama sangi.
Stóri munurin var, at nú varð liggjandi standmynd av deyða likaminum hjá Kristusi borin gjøgnum býin, og aftaná kom Maria moy í syrgibúna, men nú hevði hon fingið eina bjarta krúnu.
Stemningurin til hesar báðar løturnar var sera góður, og minkti meg rættiliga nógv um Ólavsøku, tó at eingin var srliga ávirkað/ur. Barrirnar høvdu opið alla náttina, forelskað pør, børn, gomul – øll vóru saman um hesa løtu.
Báðar skrúðgongurnar vóru syrgigongur, men eg haldi at fólk heldur uppfata tær sum hátíðarløtur, sum vit øll eru saman um, og tí heldur fagnaðarløtur, ið vit gleðast um.
Minnist frá barni av hvussu eg nærmast sturdi fyri langa fríggjadegi, tí hann var so dapur. Útvarpið hjálpti væl til henda dapra stemming. Haldi at løtur sum hesar í Sorrento siga somu søgu á ein munandi meira sigandi máta. – Hartil er tó at siga, at onkustaðni kunnu slíkar skrúðgongur vera munandi meira ógvisligar, og kunnu luttakararnir t.d. finna uppá at píska seg sjálvar – eg vildi mett, at tá fer hátíðardámurin burtur, og eg rokni við, at eg somuleiðis hevði hildið meg burtur.
Siðurin við skrúðgongum langafríggjadag sigst vera komin til Suðuritalia við Jesuittum í 16. øld úr Spania.


text:
Savn
Fyri at kunna bjóða tær eina betri tænastu hava vit gjørt eina kundatænastu á netinum. Her kanst tú skráseta sakir, kanna støðuna á verðandi sakum ella leita í ofta settum spurningum
Fyri at skráseta eina sak, skalt tú klikkja á Skráset sak. Fyri at kanna støðuna á tínum sakum, skalt tú fyrst rita inn. Um tú hevur gloymt loyniorðið, kanst tú fáa hana senda við at klikkja á Gloymt loyniorð.
Um tú ikki hevur skrásett teg við telduposti, kanst tú gera tað við at klikkja á Skrást brúkara.
Um tú ynskir at hyggja at ofta settum spurningum, kanst tú klikkja á OSS.
Góða eydnu við okkara online tænastu.


text:
Sjónet
Hevur tú brúk fyri skjótum interneti umborð? Sjónet er skjótt breiðband á sjónum, so skipari og manning hava somu hentleikar og líka gott internet, sum flest øll á landi. Sjónet er flúgvandi skjótt 3G/4G LTE-internet, sum røkkur heilt út á 60-70 fjórðingar.
Við Sjónet hevur tú altíð atgongd til internetið umborð, samstundis sum trygdin verður sett í hásæti. Hetta merkir, at tú brúkar data, uttan at tú noyðist at stúra fyri óvæntaðum eykarokningum.
Tá pakkin er uppi, verður ferðin sett niður á 64/64Kbit. Eingin meirkostnaður er, tá ferðin er sett niður.
Fert tú uttanlands við skipinum, nýtist tær ikki at stúra. Tað ber til at reika til Íslands og Grønlands við SjóNet og brúka upp til 12GB av íroknaðu datamongdini uttan eykakostnað, um tú hevur haldini 120GB ella meira.
Datareiking í øðrum londum í Evropa er fyri ein fastan lágan prís, ið er 0,63 kr. u/mvg pr. MB.
Allir prísir eru uttan MVG.


text:
Landsstýrið máar støðið undan týðandi kjarnutænastum
Uppskotini um nýskipanir og løgtingslógir,
sum nú liggja í tinginum, tryggja haldførið hjá landskassanum, men máa støðið
undan grundleggjandi vælferðartænastum, sum kommunurnar veita og kann føra við
sær munandi skattahækkingar á borgarar landsins.
Eftir øllum at døma metir sitandi landsstýrið, at fíggjarliga haldførið í
føroyska búskapinum kann styrkjast við at flyta útreiðslur úr einum almennum
kassa í ein annan.
Eldraøkið er kjarnuvælferð, sum kommunurnar taka í størstum álvara. Henda
týðandi tænasta krevur eitt trygt fíggjarligt grundarlag.
Nógv færri pengar til kjarnuvælferð
Meginregla í býtinum millum land og kommunur er, at vald og gjald fylgjast at.
Hetta merkir, at tað, ið kommunurnar umsita, gjalda tær fyri. Fyri nú trimum
árum síðani bleiv ein tann størsta umskipanin gjørd, tá ið eldraøkið bleiv lagt
út til kommunurnar at umsita. Ábyrgdarbýtið á eldraøkinum var klovið millum
land og kommunu. Tí bleiv hetta umráðandi øki flutt út til kommunurnar. Henda
uppgávan kostar kommununum yvir 400 mió. kr. árliga.
Nú fer landsstýrið inn og broytir við sjálva kjarnuna, sum skuldi fíggja
eldraøkið – inntøkan av forskattingini av pensjónunum. Hetta skal nú broytast
til ein stigvísan pensjónsskatt. Hesin leistur ger, at kommunurnar missa nógvar
milliónir á hvørjum ári. Peningur, sum skuldi verið berandi súlan undir
fíggingini av eldraøkinum.
Longu komandi ár fer hetta at kosta kommununum 23 mió. kr., og roknað verður
við, at hetta talið fer at hækka upp í 32 mió. kr. í 2026. Somuleiðis lækkar
tvungna inngjaldið úr 15 prosentum niður í 12 prosent. Her missa kommunurnar 17
mió. kr. fyri hvørt prosentið, ið tvungna uppsparingin verður lækkað. Sostatt
hava kommunurnar 50 mió. kr. minni at fíggja eldraøkið fyri, tá ið tvungna
uppsparingin er farin niður á 12 prosent.
Rokning fyri fyritíðarpensjónina send kommunum
Landið hevur ábyrgdina av øllum pensjónsøkinum. Men ístaðin fyri at taka
ábyrgd av egnum málsøki, flytur landið ábyrgdina yvir til kommunurnar at gjalda.
Hetta fer at kosta kommununum 25 mió. kr. árliga, og samstundis fær landskassin
meirinntøkur á góðar 9,4 mió. kr. árliga.
Landsstýrið hevur lovað, at kommunurnar skulu haldast skaðafríðar av teimum
broytingum, sum verða gjørdar. Kommunurnar mugu hava støðugar inntøkur fyri at
veita grundleggjandi tænastur til borgaran. Men ístaðin fyri at skapa
tryggleika, skulu kommunurnar nú fáa endurgoldið broytingarnar í
fyritíðarpensjónini við veiðigjaldi. Tað er ikki fíggjarliga haldført.
Sambært uppskotinum um veiðigjald fara kommunurnar at missa 8 mió. kr. í
inntøkum. Um somu tíð fella 300 mió. kr. í landskassan. Enn einaferð sami
leistur - nýggjar inntøkur í landskassan - útreiðslur leggjast kommununum.
Aftrat hesum ætlar Landsstýrið at seta ein frádrátt fyri gjald til yrkisfeløg.
Hetta uppskot er mett at kosta kommununum aðrar 25 mió. kr. á hvørjum ári.
Um prísurin fyri, at landið fær javnvág í sínum húsarhaldi, er, at kommunurnar
mugu niðurlaða sínar tænastur til børn og ung, eins og til tey eldru, ið eru
teir borgarar, sum frammanundan hava størsta tørvin, so eigur Landsstýrið at
melda greitt út, at hetta er málsetningurin. Tað er lítið sømiligt, at
landsstýrið áhaldandi ber fram, at kommunurnar ikki koma at hava ein miss av ætlanunum
hjá Landsstýrinum.
Broytingarnar hjá Landsstýrinum skulu styrkja haldførið hjá landskassanum.
Hinvegin verður enn einaferð skarvað burturav inntøkugrundarlagnum hjá
kommununum. Og hvat er tá vunnið fyri borgaran og samlaða búskapin.
Annika Olsen
borgarstjóri


text:
Thursday, October 20, 2011
Sannførandi talent - misjøvn framsýning
FIMM FRAMFÚS LISTAFÓLK nevnist átak hjá Listafelag Føroya, sum gamla áhugafelagið skipar fyri í sambandi við 70 ára føðingardegi felagsins og tað er ikki tí, at yvirritaða er beinleiðis ófús, men tað hevur onkursvegna ikki eydnast mær at síggja eina tí einastu av framfýsnu framsýningunum fyrr enn í dag, tá eg fór á býarbókasavnið at hyggja at framsýningini hjá Sámali Blak, ið hongur inntil 12.nov.
Havnamaðurin Sámal Blak er høgt í metum sum scenografur. Hann hevur vunnið viðurkendu virðislønina The Linbury Prize (í 2009) og gjørt nakrar framúrskarandi pallsetingar og búnar, sum dømi eru um her á heimasíðuni: http://www.samalblak.com/ Heima hava vit m.a. upplivað Sámal Blak sum scenograf hjá Budam, Det Ferösche Compagnie og uppseting uttanlands av føroysku operuni "Í óðamansgarði". Harumframt luttók hann á ólavsøkuframsýningini Slóarblóð. Sámal hevur somuleiðis havt serframsýning í mentamálaráðnum og hendan nýggja framsýningin í Býarbókasavninum minnir um ta síðstnevndu, tó at framsýndu verkini eru meira ymislig bæði hvat viðvíkur stíli og dygd. Eitt nú er stórur munur millum ta sansaligt vakra, dekoreraða træpettið, ta sofistikeraðu surrealistisku visiónina við einum sveimandi træi og tannjulum og so ta heldur barnsliga ófrælsu illustratiónina av søguni hjá Williami Heinesen um Óðamansgarðin.
Eg veit ikki hví framsýningin er so misjøvn sum hon er. Ein orsøk kann vera, at verkini stava frá ymiskum tíðarskeiðum, men tað er ikki til at siga, tí tey eru ikki dagfest í verkyvirlitinum. Ein onnur orsøk kundi verið, at listamaðurin hevur hugsað um børnini, sum vitja bókasavnið og tessvegna hevur tikið barnsligarmyndir við. Tó, at hugskotið er áhugavert í fleiri av myndunum, eru tær ikki nóg væl tøkniliga fullførdar og tað er undrunarvert, tí Sámal Blak dugir at mála. Tað prógvaði hann t.d. við sjálvsmyndini, sum var við á ólavsøkuframsýningini í 2007. "Bábelstornið", sum er sett saman av fleiri smáum løriftum tykist ikki liva serliga væl upp til sínar egnu pretentiónir, um tær eru at mana fram eina fantasykenda illusión av óhugnaligum fjallaverum. Tað kann væl vera, at tað er okkurt annað, sum Sámal granskar, men hetta tykist so ikki serliga sannførandi. Onkrar av hinum myndunum á framsýningini við heitum sum t.d. "Rullugardin" og "Kossurin" eru serstakliga áhugaverdar. Tær eru ævintýrkendar og raka við nýsurrealistiska rákið, sum er inn millum tey ungu, tó at tær tykjast hugskotsliga meira sofistikeraðar á la Maigritte. Tær góðu myndirnar hjá Sámali Blak eru originalar og ófrættakendar og minna í støðum um myndirnar hjá Silju Strøm. Eg seti nakrar fotomyndir inn her, tær eru vánaligar fartelefonmyndir. Viðmælt verður øllum at fara á Býarbókasavnið at hyggja.
Leygardagin 15. oktober kl. 13 læt fjórða framsýningin hjá Listafelagnum í sambandi við 70 ára dagin upp á bókasavninum. Sámal Blak sýnir fram m.a. oljumálningar og vatnlitsmyndir.
Framsýningin verður at síggja inntil 12. november.
Sámal Blak er føddur í 1983 í Tórshavn. Hann býr í Onglandi.
Sámal Blak er scenografur og sniðgevur bæði pallmyndir og búnar eina mest til opera og sjónleik. Hann arbeiðir við verkætlanum í altjóða høpi og hevur útbúgving frá Central Saint Martins College of Art and Design, London, á linjuni Design for Performance. Eftir lokna útbúgving vann hann í 2009 viðurkenda Linbury Prize fyri pallmyndir til operuna Othello eftir Verdi. Sámal málar, teknar og myndhøggur eisini, og hann hevur havt fleiri listaframsýningar bæði í Føroyum og uttanlands. Sámal Blak fekk í 2007 gávugóðs úr grunni Thorvalds Poulsen av Steinum fyri ung listafólk.
Hetta er fjórða av teimum fimm framsýningunum í ár, sum Listafelag Føroya skipar fyri í sambandi við, at tað eru 70 ár síðani felagið varð stovnað. Talan er um fimm einframsýningar, sum byrja í Havn og fara til Klaksvíkar og Tvøroyrar. Til tess at gera vart við virksemið hjá felagnum hesi mongu ár og gera tað á ein hátt, sum er til frama fyri list og listaáhugað í landinum, verða framsýningarnar um alt landið. Ungu og framfýsnu listafólkini eru: Annika á Lofti, Heiðrik á Heygum, Marianna Mørkøre, Sámal Blak og Jón Sonni Jensen.
Býarbókasavnið fegnast um at hava fingið heiðurin at hýsa listaframsýningini hjá Sámali Blak, ið er partur av FIMM FRAMFÚS LISTAFÓLK hjá Listafelagi Føroya. Hetta stuðlar undir, at bókasavnið vil gerast ein sjónligari og fjølbroyttari mentanar- og vitanardepil. Í løtuni verður arbeitt við, hvussu hetta mál kann verða framt í verki, og hvat ítøkiligt virksemi bókasavnið skal leggja dent á í framtíðini. Hóast bókin og serliga teksturin altíð fara at vera í miðdepli á bókasavninum, vil bókasavnið arbeiða við mentan og vitan í breiðari merking. Tískil kann væntast, at regluligar framsýningar verða ein sjálvsagdur partur av framtíðar virkseminum á Býarbókasavninum.
Posted by Listin at 9:45 AM
Labels: KP, Myndlist, Tíðindaskriv, Ummæli


text: Í mannaminni hava tey hvørki hoyrt um ella sæð tílíka standmynd, sum hesa við rundkoyringina í Kollafirði í morgun. Greitt er nú, at kollfirðingar, eftir kommunusamanleggingina, eisini hava fingið teirra Kongaminni. Tað er eitt mannaminni. Ein landbúnaðarkønur helt fyri, at nú tað varð bannað at lýsa við handilsligum skeltum við almennan farveg, kundi tað meiri enn so hugsast at hetta var ein subversiv lýsing við duldum boðskapi frá BYB hjá Hans Fróða Hansen. Hvussu er og ikki - nú lata vit hasa standa eina løtu!


text:
Stuttfilmurin hjá Sakarisi Stórá Summarnátt vann týskvøldið Føroya fyrstu Geyta virðisløn í Norðurlandahúsinum. Tað er Norðurlandahúsið, ið hevur tikið stig til Geytan, sum David Geyti og Astrid Andreassen hava gjørt. Við heiðurinum fylgja 25.000 krónur, sum Norðurlandahúsið eisini letur. Sakaris Stórá hevur longu kunngjørt, at hann fer undir nýggjan stuttfilm, sum hevur heitið Vetrarmorgun. Sakaris, sum er úr Skopun, hevur gingið á filmslistaskúla í Noregi. Meistarligi fotografurin Høgni Heinesen tók myndirnar í Norðurlandahúsinum, tá virðislønirnar vórðu handaðar.
Áskoðaravirðislønina vann Annika á Lofti úr Sandavági fyri filmin Mist. Hon hevur gingið á listaskúlum í Reykjavík og Berlin. Borgarstjórin, Heðin Mortensen, handaði Áskoðaravirðislønina, sum er 15.000 kr, ið Tórshavnar kommuna letur. Niðanfyri sæst Annika longst til høgru saman við fleiri av fólkunum, ið hjálptu henni við filminum Mist.
Her er grundgevingin hjá dómsnevndini at geva Sakarisi Stórá Geytan fyri filmin Summarnátt:
Á klassiskum altjóða filmsmáli, sigur Sakaris Stóra heimligu og tó alheimsligu søguna um tvær ungar vinkonur, sum eru komnar á eitt avgerandi vegamót í lívinum. Søgan verður søgd á einum løttum filmsmáli, sum verður borðið fram við tryggari og skynsamari hond, ið er so ferm, at tað tykist, sum um søgan flýtur til tín í allar teir minuttir, hon varir. Ungu og óroyndu kvinnuligu leikararnir skara framúr, og hetta ber boð um hegniga leikstjórn og eina góða søgu. Undir leiðslu leikstjórans bera tær báðar søguna og geva henni sannførandi dýpd, eins og latið verður upp fyri margtýddum løgum og tulkingarmøguleikum. Tónleikurin, sum er gjørdur til filmin, fylgir visuellu gongdini og tey bæði, tónleikurin og filmurin, raka eina sannførandi og djúpa norðurlendska lind eina summarnátt. Hóast filmaða søgan er væl skipað, er hon aldri læst føst. Søgan er opin og nemur við fleiri temu, fremstu teirra eru vinalag og kærleiki, svik og trúfesti. Dómsnevndin metir at Summarnátt hevur góðar møguleikar á altjóða filmsfestivalum.
Høgni Heinesen, ið rekur Heinesen Myndir í fabrikkini hjá Öström á Skálatrøð í Havn, avmyndaði eisini dómsnevndina, sum Norðurlandahúsið hevði sett til endamálið.


text:
Søla av landsjørð og prísir á jørð
Prísurin á landsjørð er ásettur í Fylgiskjali A, aftast í Kunngerð um umsiting av landsjørð. Búnaðarstovna hevur hartil eitt yvirlit yvir økir í landinum og um uppgerðir av endurgjøldum, tá jørð verður seld.
Prísur á landsjørð (upphæddirnar eru fyri fermeturin):
Endurgjald fyri mist bit:
4,80 kr fyri fermeturin fyri dyrkað lendi
0,70 kr fyri fermeturin fyri hagalendi/ódyrkað lendi
Endurgjald fyri mista fóðurframleiðslu í dyrkaðum lendi:
1,80 kr fyri fermeturin.Tá víddin er størri enn 1 hektar tó kr. 3,60 fyri fermeturin.
Økisbólkingar
Øki 1: Tórshavn
Øki 2: Onnur miðøki
Øki 3: Aðrar størri bygdir
Øki 4: Smápláss í miðøki og útjaðari
Øki 5: Útoyggj og øki millum bygda


text:
Eirikur Lindenskov 01.07.2017 (07:32)
Sølan av nýggjum bilum stendur í stað
Fyrra hálvár í ár vórðu seldir sjey færri bilar enn sama tíðarskeið í fjør. Harvið kann staðfestast, at stóri vøksturin í søluni av nýggjum bilum, sum hevur verið í fleiri ár, nú hevur javnað seg.
Fyrra hálvár í ár vórðu seldir tilsamans 1.457 akfør í mun til 1464 sama tíðarskeið í fjør. Tað er ein minking við 7 akførum, ella 0,48 prosentum.
Og tá vit tosa um sølu av akførum, so er nógv tann størsti parturin persónbilarnir. Fyrr hálvaár í ár vórðu seldir 1.051 nýggir persónbilar. Talið í fjør var 1.113. Tað er ein afturgongd upp á 62 bilar ella 5,6 prosent.
Men vøkstur er tó á summum økjum. Eitt nú eru seldir 44 fleiri vøruvognar fyrra hálvár í ár í mun til í fjør. Í ár eru seldir 193 vøruvognar í mun til 149 fyrra hálvaár í fjør. Tað er ein vøkstur upp á 30 prosent.
Í ár eru seldar 32 nýggjar motorsúkklur. Tað eru 290 fleiri enn sama tíðarskeið í fjør, ella ein vøkstur upp á 167 prosent.
---
Hagtøl um skráseting av NÝGGJUM akførum fyri Jan-Jun 2017 og 2016. Útskriftin vísir, hvussu stór broyting er í talinum av skrásettum nýggjum akførum tvey fylgjandi ár:
.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Orð: Ókend/ur
Lag: George Frederick Root
1. Tú rætti tínar armar so eymt, Harri Jesus,
til tey smáu, sum royndu at koma til tín,
og tú tókst tey í favn, legði hendurnar á tey,
segði: „Latið smábørnini koma til mín!“
2. Tú elskar tey enn í sínum spæli og leiki,
tær leingist, at tey skulu leita til tín,
og nú frá tínum hásæti blítt tú tey kallar,
sigur: „Latið smábørnini koma til mín!“
3. Vit takka tær fyri hesi boð, Harri Jesus,
og vit koma nú, Harri, í trúnni til tín,
vit trúgva tínum orði, vit taka tína frelsu,
vit minnast, at tú segði: „Komið til mín!“


text:
Kristin.fo er ikki virkinVegna tekniskar trupulleikar og vantandi tænastu frá veitara, er Kristin.fo ikki virkin. ...
les meira152 dagar síðan
Kunoyar kirkja 150 ár1. sunnudag í advent í 1867 vígdi sóknarpresturin, Ernst Bugislaus...
les meira173 dagar síðan
Tú ert heilagur GudOrð og lag: Kristina Nónklett Hansen, Jógvan Andersen og Johnny
les meira175 dagar síðan
Børnini ganga aftur í skúla, men kreppan er ikki avAftan á vatnflóðina: Vatnið á skúlanum hjá Barnamissiónini, Home of...
les meira176 dagar síðan
Uni Rasmussen á GLSÍ tíggju ár hava føroyingar havt møguleikan at koma til...
les meira184 dagar síðan
Jólahald á FilipsoyggjunumSkjótt eru jól og tey eru líka kærkomin í ár...
les meira188 dagar síðan
Leirvík: Kom og syng - saman við HarmonikuvinumSyngið við kvøld, saman við Harmonikuvinum, verður í Missiónshúsinum í
les meira195 dagar síðan
Gud er kærleiksfullur„Tað er ómetaliga týdningarmikið fyri okkum, at okkara hugmynd av Gudi samsvarar best møguligt við Gud sum Hann veruliga er“ A. W. Tozer. Gud er...
les meira202 dagar síðan
Allahalgannahald á VinnuháskúlanumAllahalgannadag, mikudagin 1. nov. kl.14.00 skipar Føroyska Sjómansmissiónin fyri minningarhaldi...
les meira203 dagar síðan
Bíbliufelagið: Søgulig útgáva á føroyskum!31. oktober 2017 – sjálvan 500 ára dagin fyri trúbótina...
les meira205 dagar síðan
PÍLAGRÍMSDAGUR Í LEIRVÍKLeygardagin 4. nov verður skipað fyri pílagrímsdegi. Dagurin byrjar í
les meira210 dagar síðan
Ísraelsmissiónin 25 ára hátíðarhaldÍsraelsmissiónin varð stovnað 20. oktober 1992, og kann sostatt í...
les meira212 dagar síðan
Blái Krossur økir um virksemiðBlái Krossur hevur millum annað sum endamál at verða ein...
les meira215 dagar síðan
Stórmøtir verða í Runavík um vikuskiftiUm vikuskifti verður ítróttarhøllin Bylgjan og Løkshøll í Runavík...
CHRISTMAS CHILD 2017 - skógvaeskjurTað eru í ár 14 ár liðin síðani innsavningin...
Reformatiónin – árin og áhugi í okkara tíðSunnudagin 29. oktober skipar Sankta Ólavs kirkjulið í Keypmannahavn...
ZAREPTA 50 ÁR - nógvar broytingar og tó einki broyttTað eru fimti ár síðani Zarepta varð tikið í brúk,...
Sangfagnaður í Nesvík"Kongabørn" er heitið á sangfagnaðinum, sum er í Nesvík hetta vikuskiftið. 140 børn komu á legu tíðliga fríggjamorgunin og brúka alt vikuskiftið at venja nýggjar...
les meira221 dagar síðan
Skúlin gevur Sajman eina framtíðSajman er ein av næmingunum á Home of Peace, skúlanum...
les meira224 dagar síðan
Rannvá: - Orglið er eitt spesielt ljóðføriKUNOY: ”Hann vinnur, ið treiskur er”, ljóðar eitt gamalt og...
les meira225 dagar síðan
Felagssangur í SiloaSunnukvøldið 8. oktobur kl. 19.00, verður enn einaferð “syngið við”-...
les meira227 dagar síðan
Gott høvi at stuðla Sunnudagsskúlanum á talvudegnumSunnudagin 8. oktober, sum er 17. sunnudag eftir tríeindardag, er...
les meira229 dagar síðan
Valevnislistar til kirkjuráðsvalið 7. november 2017Nú allir valevnislistar til kirkjuráðsvalið tann 7. novembur eru innkomnir,...
les meira230 dagar síðan
Fjølbroytt skrá á StórmøtunumVikuskiftið 20.-22. oktober skipar Kirkjuliga Heimamissiónin fyri Stórmøtum í Bylgjuni...
les meira230 dagar síðan
Mariusystrar: Byrjaðu bíbliubólk í sundurbumbaðum býi í TýsklandiHesa vikuna frá fleiri av samkomunum kring oyggjar eina rættiliga forvitnisliga vitjan av trimum kvinnum...
les meira231 dagar síðan
Konsert í Kelduni sunnukvøldið 8 okt.Sunnukvøldið 8 okt. Kl. 20, verður ein konsert í Kelduni,,...
les meira231 dagar síðan
VOX: Rørdu hjartastreingir við yndisligum lovsangiKONSERTIR: Tað er ikki øllum kórum beskorið at kunna fylla...
les meira232 dagar síðan
Konfirmatión í VesturkirkjuniKonfirmatión verður í Vesturkirkjuni 8. oktober kl. 11.00 við Derhardi
les meira233 dagar síðan
Stóra tøkk til undurfullu føroysku stuðlarnar!Lyudmila Lonyuk, leiðarin hjá Skandinavisku Barnamissiínini skrivaði 26. september úr...
les meira235 dagar síðan
Teitur: - Ein sálmur er ein samrøða við GudKIRKJUSANGBÓK: Fyrr í ár kom út eitt ískoyti til donsku...
les meira236 dagar síðan
Gospelkórið VOX framførir GLORIAKomandi vikuskiftið fer gospelkórið VOX at hava konsertir í trimum...
les meira237 dagar síðan
Summarið hjá Skandinavisku Barnamissiónini í UkrainaÍ summar hevur Barnamissiónin verið við til at givið uml....
les meira238 dagar síðan
Skótahjálpin 2017Í hesum døgum ganga skótar hús úr húsi og bjóða...
les meira238 dagar síðan
Sámal Jákup Hansen, skipari í Klaksvík, farin um áttatiGudsmaðurin Móses, ið gjørdist 120 ára gamal, ber fram í...
les meira239 dagar síðan
© Øll rættindi ognað Kristin.fo. Tilfar má ikki endurgevast uttan upplýsing um keldu: www.kristin.fo


text:
Mahmoud Ahmadinejad
Mahmoud Ahmadinejad (persiskt: محمود احمدینژاد Mahmūd Ahmadinezhād), * 28. oktober 1956, er 6. forsetin í Iran. Hann gjørdist forseti tann 3. august, 2005. Eftirnavnið stavast eisini Ahmadinezhad.
Ahmadinejad var borgmeistari í Teheran í Iran), frá 3. mai 2003 til 28. juni 2005. Áðrenn politiska karriera hansara byrjaði, var Ahmadinejad bygningsverkfrøðingur og professari við Iran University of Science and Technology.
Sum heild verður Ahmadinejad sæddur sum ein religiøsur konservativur persónur, við víðgongdum islamistiskum og populistiskum sjónarmiðum.


text:
Frakland
Frakland ella Frankaríki er størsta land í Vesturevropa. Í norðri hevur Frakland mark við Belgia, Luksemburg, í eystri við Týskland, Sveis og Italia, og í suðri við Spania og Andorra. Paris er høvuðstaður Fraklands og aðrir stórir býir er Marseille, Lyon, Nice og Toulouse. Tað var í mai í 2012, at François Hollande tók við sum franskur forseti.
Innihaldsyvirlit
Søga[rætta | rætta wikitekst]
Í øldir var Frakland kongsveldi. Kongarnir lótu nógvar vakrar borgir byggja, sum til dømis Chenonceaux við ánna Loire. Alt hetta fekk bráðan enda í kollveltingini í 1789. Kongsveldið varð tikið av, og Ludvík 16. kongur og Maria Antoinette drotning vórðu hálshøgd alment. Í 1792 varð Frakland lýst tjóðveldi.
Franska Kollveltingin[rætta | rætta wikitekst]
Franska Kollveltingin var ein fullkomilig uppgerð við feudalu samfelagsskipanina. Síðan 1740 hevði Frakland verið í trimum stórum kríggjum og var avmergjað, og nú, ið grøðin sveik, ruku matvøruprísirnir upp. Kongur hevði einaveldi, og bannað var at finnast at stýrinum. Aðalin, ið enn stýrdi sum skattafrælsir feudalharrar, kroysti enn hægri avgjøld úr fátæku og alsamt ónøgdaru bóndunum, ið oman á alt guldu meginpartin av landsskattinum. Eisini miðalstætturin var ónøgdur. Ímillum teirra, sum tóku undir við kollveltingini, vóru keypmenn, arbeiðarar, hermenn og bøndur. Øll vóru tey samd um, at valdsharrarnir vóru farnir illa við teimum. Vaktur av upplýsingarheimspekini kravdi hann rætt og vald í samfelagnum. Í 1789 stevndi Ludvík 16. kongur stættatinginum saman fyri fyrstu ferð í 150 ár at greiða búskaparstøðuna í landinum. Í stættatinginum var prestastætturin hægst, so aðalstætturin og lægst triðistætturin, har øll hini vóru. Triðistætturin kravdi stættatingið tikið av og tjóðarting sett í staðin. Tá ið kongur og hinir báðir stættirnir noktaðu fyri hesum, kunngjørdi triðistættur, at hann var tjóðarting Fraklands. Stór mannamúgva herjaði á fangahúsið í París, Bastilluna, 14. juli, ið síðan hevur verið tjóðardagur Fraklands. Tjóðartingið gjørdi í skjótari vending nógvar broytingar, ið tóku av feudalskipanina. M.a. viðgitnu yvirlýsingina um mannarættindi og fólkaræðiliga grundlóg, sum var grundað á javnað, frælsi og brøðralag.
So hvørt sum teir víðgongdu kollveltingarmenninir fingu meiri vald, vórðu alt fleiri og fleiri fólk avrættað í falløksini. Tað galt eisini tey, sum høvdu staðið á odda fyri kollveltingini. Víðgongda kvinnurættindastríðskonan Maria Olymp de Gouges, varð avrættað í 1793. Tveir kendir kollveltingarmenn, løgfrøðingurin Georges Jacques Danton og ritstjórin Jacques René Hébert, vórðu avrættaðir eftir boðum frá hægsta kollveltingarmanninum, Maximilien Robespierre, sum sjálvur fekk somu lagnu í 1794. Falløksin, sum læknin J.I. Guillotin gjørdi, gjørdist ímyndin um fronsku kollveltingini. Hon stóð á tí, sum nú er Place de la Concorde í miðbýnum í París. Undir ræðslustýrinum vóru avrættingarnar ein blóðig sjón, sum dró stóra áskoðarafjøld. Hvassa blaðið á falløksini gjørdi, at tann deyðadømdi varð skjótt og menniskjaliga avrættaður. Blaðið fell niður á hálsin á tí deyðadømda, tá ið bøðilin slepti tognum. Høvd og kroppur á tí avrættaða vórðu borin burtur í kurvum og grivin í ómerktum hópgrøvum.
Politikkur[rætta | rætta wikitekst]
Stjórnarskipan[rætta | rætta wikitekst]
Landið verður stýrt úr høvuðsstaðnum Paris av forseta og fólkavaldari stjórn. Síðani 5. franska republikkin varð stovnað 4. oktober 1958 undir Charles de Gaulle, hevur Frankaríki havt bæði ein forseta og ein forsætisráðharra. Forsetin verður valdur beinleiðis av fólkinum, og tilnevnir síðani forsætisráðharran og hinar ráðharrarnar. Forsetin verður valdur fyri fimm ár í senn. Valið gongur fyri seg í tveimum umførum. Til fyrra umfarið kunnu øll stilla upp. Um eingin av teimum sum stilla upp, fær meiri enn helmingin av øllum atkvøðunum, verður farið víðari til annað umfar. Men nú er tað bert tey bæði umboðini, sum fingu flestar atkvøður í fyrra umfarinum, sum standa fyri vali. Endamálið við hesi tvíbýttu skipanini er at forða fyri, at ov víðgongdar politiskar kreftir vinna valdið.
Síðani stovnanina av 5. republikkin í 1958, so hava tað verið tveir stórir politiskir flokkar í Frankaríki – Sosialistarnir og Republikanararnir. Og hava hesir flokkar í stóran mun skiftst um at havt valdið. Hvørgin av hesum flokkum kom víðari til annað umfar í 2017.
Samkynd[rætta | rætta wikitekst]
Áðrenn kristna kirkjan fór at umsita hjúnabandið, vóru parløg og hjúnabond millum tvey av sama kyndi ikki óvanlig; hjúnabond millum fólk av sama kyndi vóru vanlig í gamla Fraklandi. Í miðøldini í Fraklandi kundu menn lógliga undirskriva ein almennan “affrérement” sáttmála sína millum [1]. Hesin sáttmáli kravdi, at teir livdu saman og deildu ”un pain, un vin, et une bourse” (eitt breyð, eitt vín og eina pengamappu). Hesin sáttmáli verður mettur at vera eitt tað fyrsta dømið um eitt alment góðkent skrásett parlag. Í 1791 verður Frakland fyrsta landið í heimin, sum aftur ger samkyndleika lógligan.
Í sínum valstríði lovaði sosialistiski forsetin François Hollande at fáa lógina samtykta um hjúnabond, og tað lyfti er uppfylt í 2013; fronsk samkynd kunnu giftast frá 2013 [2]. Sambært nýggjum hagtølum eru samkynd 6,5 prosent av veljaraskaranum í Fraklandi.
Mentan[rætta | rætta wikitekst]
Fronsk mentan, t.d. franskur matur og klædnamóti, hevur havt ávirkan um allan heim. Frakland er framkomið og ríkt ídnaðarland, hevur stóran leiklut í altjóða viðurskiftum og var eitt av teimun 6 londum, ið tóku stig til at stovna ES. Seinastu fimti árini er landið vorðið størsta landbúnaðarland í Evropa. Høvuðsgrøðin er hveiti, sukurrøtur, sólblómufræ, súrepli og vínber.
Fraklendingar kunnu erpa sær av at eiga heimsins skjótasta tok, TGV-tokið, sum kann koyra 515 km/h.
Paris, ið er báðumegin Seineá, er høvuðsstaður Fraklands og mentanarligur og polotiskur miðdepil í landinum. Hann er ein tann býurin í heiminum, har flest ferðafólk koma, t.d. at síggja Eiffeltornið, Louvre-savnið og Notre Dame-kirkjuna. Har eru eisini mong onnur kend søvn og stórir handlar og fínar matstovur. Á hvørjum vári sýna gitnastu mótaskaparar í heiminum fram nýggjastu klæði síni.
Fólkið[rætta | rætta wikitekst]
Til samans búgva 66 milliónir fólk í Fraklandi. Av fraklendingunum, ið hoyra til eina kirkju, hoyra teir flestu til katólsku kirkjuna. 2 prosent hoyra til protestantisku kirkjuna. Frakland er tað landið í Evropa, har tað búgva flest jødar í 2015, nevniliga 700.000.
Landafrøði[rætta | rætta wikitekst]
Frakland er størsta landið í Vesturevropa. Norðureftir og eystureftir hevur Frakland langt mark ímóti bæði Belgia, Týsklandi, Italia, Sveis og Luksemburg. Andorra, Spania og Miðjarðarhav eru sunnanfyri, og vestanfyri er markið Ermarsund og Atlantshav.
Í landinum eru víðar, grønar fløtur og litfargir smáir og stórir býir og bygdir um alt landið. Tær vøkru, nógvu borgirnar minna um ta spennandi og longu søguna. Í Norðurfraklandi er veðurlagið bæði vátligt og kaldligt. Syðri, fram við Miðjarðarhavi, er heitari og nógv turrari. Um summarið kemur hitin í Suðurfraklandi ofta upp um 25 °C. Í býunum skugga trøini fyri sólini, og gosvøtn køla luftina. Høgar brekkur eru fram við strondini, og í dølunum eru umstøðurnar góðar til landbúnað. Inni í landinum er nógv fjallalendi, Miðfjøllini, har útkólnað gosfjøll síggjast har og her. Eystanfyri eru Alpurnar við hægsta fjallinum í Evropa, Mont Blanc, og á markinum ímóti Spania eru Pyrineafjøll.
Frakland eigur eisini Miðjarðarhavsoynna Korsika umframt nakrar oyggjar í Kyrrahavi og í Karibia.
Býir[rætta | rætta wikitekst]
Búskapur[rætta | rætta wikitekst]
Landbúnaður[rætta | rætta wikitekst]
Høvuðsvinnuvegurin i Fraklandi er landbúnaður. Í norðara og vestara parti av fronsku fløtuni velta teir mest hveiti og sukurrøtun. Neytum hava teir nógv av, og fronsku neytini bera orð fyri at vera góð. Nógv av mjólkini verður gjørt til ost, og nógvastaðni er tann franski osturin væl umtóktur. Garðarnir eru nú oftast ikki størri enn so, at maður og kona við børnum fáa gjørt tað sum er at gera. Á franska hálendinum og upp móti Pyrenearljøllunum hava teir stór fylgir av seyði og nakað av geitum eisini. Summastaðni í Fraklandi, t. d. rundan um Bordeaux og í landspartinum Champagne eru stórar fløtur avplantaðar við víni. Tað lýggja veðurlagið og tann góði sólargangurin ger, at vinviðjurnar trívast væl, og einki annað land í verðini framleiðir so nógv vín sum Frakland. Teir flyta vín út í stórum. men nógv verður eisini drukkið í landinum, tí teir brúka tað aftur við mati. Í Normandinum ber ikki til at dyrka vin, tí veturin er ov kaldur, men so hava teir stórar súreplagarðar i staðin fyri. Í Rhonedalinum er fult av morberjatrøum á gørðunum, og fólk ala upp nøgd av silkiormum. Suðuri við Miðjarðarhavið dyrka teir nakað av risi og suðurí móti Pyreneunum mais.
Ídnaður[rætta | rætta wikitekst]
Í eystara parti av Fraklandi er bæði nógv kol og nógv jam, mesta jarnið er vestan fyri Vogesurnar og mesta kolið eystur móti belgiska markinum. Teir stoyta so nógv jarn í Fraklandi, at teir mugu flyta hópin av koli inn úr Týsklandi og Belgia. I teimum stóru verksmiðjunum gera teir m. a. bilar, maskinur, brúgvar, vápn og ymisk amboð. Harafturat flyta teir eisini út ein hóp av jarnbjálkum og skinnarum. Stálskípum smíða teir eisini nógv av. Tó at tað eru nógvar ídnaðarvirkir í Fraklandi, so er ikki so stórt svarðloysi rundan um tey sum í Bretlandi. Summastaðni í Alpunum eru tjúkkar fláir av einum leirslagi, sum teir kalla bauxit; úr hesum gera teir aluminium, og verður tað gjørt við elmegi. Einamest eru fraklendingar gitnir fyri klædnavarur sínar. Teir hava gløgt eyga fyri vakurleika, og sum mótakongamir i París skipa fyri, fara konufólkini um tað mesta av Evropa at ganga klødd. Nógv av tilfarinum er silki, og tó at væl av silki verður framleitt í Fraklandi, so flyta teir nógv inn eisini, og tað mesta av lf er kunstsilkí. Umframt konufólkatoy flyta teir eisini út nógv luktilsi, sum verður gjørt úr blómum.
Fiskiskapur[rætta | rætta wikitekst]
Fiskiveiðan í Fraklandi er hópin stór. Flestu fiskiførini eru úr Bretagne og Normandinum. Summi skipini eru heilt stór, og teir royna bæði undir Grønlandi, Íslandi og Nýfundlandi í Kanada.
Keldur[rætta | rætta wikitekst]
- ↑ http://www.eurekalert.org/pub_releases/2007-08/uocp-acu082307.php
- ↑ http://www.nytimes.com/2013/05/19/world/europe/hollande-signs-french-gay-marriage-law.html?_r=1&


text:
T˙ mßst pl°ga, ßrenn t˙ sßar!
18. januar 2018
“Brótið tykkum jørð upp úr nýggjum og sáið tó ikki millum torna!” Jer. 4,3.
Tú mást pløga, áðrenn tú sáar!
“Brótið tykkum jørð upp úr nýggjum og sáið tó ikki millum torna!” Jer. 4,3.
Jesus segði einaferð líknilsið um sáðmannin (Matt. 13,3-9), sum fór út at sáa. Sáðmaðurin er menniskjusonurin (v. 27). Sáðið er Guds orð (Luk. 8,11). Veltan er heimurin (Matt. 13,38). Jørðin er mannahjartað (Matt. 13,23). Heystið er veraldar endi (Matt. 13,39).
Í hesum líknilsinum er tað bara sáingin, sum gjølla verður viðgjørd; men tað verður eisini sipað til pløgingina og nomið við, hvussu stóran týdning hon hevur í versinum, sum greiðir frá, at sáðið fall á harða, ópløgda grund, “á vegin”. Hetta sáðið fór fyri einki, tí “himmalsins fuglar ótu tað upp” (Luk. 8,5).
Í tí andaliga verður pløgt við bøn. Sáingin er Orðsins tænasta: prædika, undirvísing, vitnisburðir o.s.fr. Soleiðis fylgdi fyrsti sáðmaður Harrans fyrimyndini hjá tí himmalska sáðmanninum, tí hann segði frá byrjanini: “Men vit vilja halda trúliga á í bønini og í tænastu orðsins” (Áps. 6,4). Gev tær far um raðfylgjuna: bøn fyrst.
Tað, sum veltingin hevur at týða fyri sáingina úti á bønum og í urtagarðinum, hevur bønin at týða fyri Orðsins tænastu.
Mundi nakar bóndi ella urtagarðsmaður farið at sáa, áðrenn moldin var velt? Nei! “Tí at børnini at hesum heimi eru klókari ... enn børnini at ljósinum ...” Luk. 16,8.
Ljósins børn - tey, sum arbeiða á Harrans akri (Matt. 9,37-38), stroya tað mesta av sáðnum út uttan at pløga fyrst. Tey sáa millum tornir. Tey leggja dent á at prædika. Tey fylla teirra sinn og tankar við sannleikum og oysa burtur úr tí uttan fyrst at fyrireika moldina. Tey hava ov nógv um at vera til at biðja (at pløga).
Guds hús, sum einaferð var “eitt bønhús” (Matt. 21,13), er nú vorðið eitt stað, har prædikað, undirvíst og upplært verður í kristindómi. Men uttan bøn til at bróta ta hørðu moldina - tað syndiga, sjálvgóða mannahjartað - er tað til fánýtis at sáa Orðsins sáð. Orðið einsamalt fær ikki trongt ígjøgnum. Vónar bóndin, at moldin verður velt, bert hann stroyir sáðið út? Nei, men vit, sum vanda okkum illa um arbeiðið, vit vóna tað!
Í seinastuni havi eg verið noyddur at viðgingið, at eg í mong ár havi stroytt út nógv gott sáð uttan at síggja bara eitt toluligt heyst, alt av tí stóra misjavna millum tíð, brúkt til bøn, og tíð, brúkt til Orðsins tænastu. Kanska hava vit brúkt hundrað ferðir so nógva tíð til prædiku og undirvísing sum til bøn. Tað átti at verið øvugt. Og mær sjálvum viðvíkjandi havi eg broytt mína arbeiðsætlan. Bønin má frá hesum degi hava fyrsta og størsta plássið.
Latið okkum strika undir: bønin hevur sama týdning fyri orðsins tænastu, sum pløgingin hevur fyri sáingina. Tá ið vit prædika, undirvísa ella vitna við køldum, bønarleysum vørrum, vil meginparturin av tí góða sáðnum fara fyri einki. Minst til, at hin óndi kom og sleit tað burtur, ið sáað var fram við vegnum (Matt. 13,19).
Viðhvørt kann bøn vera strevið arbeiði; men at boða gleðiboðskapin fyri eini samkomu, sum er harðhjartað og líkasæl, er enn strevnari. Har, ið nógv er biðið frammanundan, er lætt at prædika. Har, ið grundin í hjørtunum er fyrireikað gjøgnum bøn, nýtast lutfalsliga færri orð at sannføra menniskju um sannleikan í gleðiboðskapinum.
Í Suðurindia var ein lítil bygd, har høvdingurin og fólkið mótarbeiddu trúboðaranum og boðskapinum í tjúgu ár. At enda settu trúboðarin og hjálparmenn hansara tjúgu dagar av til bøn, og teir bóðu vinir sínar biðja saman við sær. Beinanvegin aftaná fór trúboðarin út aftur til bygdina, og nú hendi nakað. Eftir stutta tíð tóku høvdingurin og so nógv av bygdarfólki hansara ímóti Jesusi, at eitt lítið kristið kirkjulið varð sett á stovn har.
Nógv dømi eru úr Ápostlasøguni, sum vísa, hvussu nøkur fá Guds orð bóru frelsu, tá ið gerningurin var fyrireikaður undir nógvari bøn. Summi, sum seta boðanina fram um bønina, siga ofta: “Eftir andans úthelling hvítusunnudag helt Pætur eina prædiku, sum førdi til, at 3.000 sálir vórðu førdar til Harran.” Hvar stendur tað? Ikki í Bíbliuni!
Harafturímóti stendur, at undan hvítusunnu vóru umleið 120 fólk samlað í bøn til Harran - samhugað og áhaldandi í tíggju dagar. So “tá ið hvítusunnudagurin var komin” blivu hesir biðjandi lærusveinarnir allir fyltir við heilaga andanum og fóru at vitna fyri skarunum. Eftir at hava bíðað eftir Harranum í bøn í tíggju dagar, var ein tími við prædiku nóg mikið at heysta henda stóra skaran.
Eins og tað er eitt strevnari arbeiði at pløga enn at sáa, soleiðis kann bøn til tíðir vera nógv strevnari, enn tað er at prædika. Og eins og tað at velta bøin, áðrenn sátt verður, tekur fleiri dagar við strevnum arbeiði, meðan tað at sáa tekur stutta tíð, soleiðis er eisini við bønini og Orðsins tænastu. Á sama hátt vil tað sáðið, sum sáað verður í veltari mold, geva nógvar ferðir størri grøði enn tað, sum sáað verður í ópløgdari mold. Hitt sama er galdandi í Guds ríki. Tað er ikki eitt mannahjarta, sum kann taka við Guds orði, uttan at tað fyrst er fyrireikað gjøgnum bøn og andans røring.
Tað er kortini ikki nóg mikið at pløga og sáa, um sáðið skal bera frukt. Regn krevst eisini, og annaðhvørt tað fellur sum natúrligt regn niður á ta turru moldina, ella at vatn verður borið út á veltuna, so kann veltan ikki vera tað fyri uttan. Tað sama er galdandi fyri tað andaliga heystið. Veltan hjá Harranum er líka turr sum oyðimørkin í Sahara. Tað er altíð lættari - eins væl fyri bóndan sum fyri okkum - at pløga, tá ið moldin er vorðin bleyt av regninum.
Men hvat er so tað regnið, sum skal bloyta tað harða mannahjartað? Svarið er: TÁR. “Tey, ið sáa við gráti, skulu heysta við gleði. Grátandi fara tey sáandi sáðið, fegin koma tey berandi bundi.” Sálm. 126,5-6.
E. Campbell umsetti.


text:
Lærlingur til goymsluna
Hevur tú hug at koma í læru á goymsluni hjá allarhelst størstu bilasølu í landinum, ja, so hevur tú møguleikan nú. Vit søkja eftir einum goymslulærlingi at byrja skjótast til ber.
Vit vænta, at tú er røkin, ábyrgdarfullur, nærlagdur og er ikki bangin fyri at dálka tær fingrarnar, tá á stendur.
Vit bjóða eitt lærupláss í einari fyritøku í menning og sum er í fremstu røð innan sítt øki í Føroyum. Góðar og væl skipaðar arbeiðsumstøðir, saman við 27 øðrum glaðum starvsfeløgum.
Um hetta hevur tín áhuga, ert tú vælkomin at ringja til Elin Christiansen, deildarstjóra, á tel. 214893 ella senda ein teldupost við umsókn, prógvum, møguligum viðmælum og øðrum viðkomandi upplýsingum til hennara, á elin@waagbilar.fo.
Vit gleða okkum at hoyra frá tær.
Nýggjastu tíðindi
- Brúktbilaútsøla 8. juni 2017
- Lærling til skrivstovuna 8. juni 2017
- Tórur útlærdur 8. juni 2017
- Dekk- & Plátuverkstaður 8. juni 2017
- WAAG Leigubilar í Miðvági 8. juni 2017
- Gekkabilurin 8. juni 2017
- Hjørtur útlærdur 8. juni 2017
- Gekkabilurin 8. juni 2017
- Lærlingur til goymsluna 8. juni 2017
- WAAG stuðlar Rescue Lív 8. juni 2017
- WAAG í vágunum 8. juni 2017
- Órógv á skipanini 8. juni 2017
- Mitsubishi 100 ár 8. juni 2017
- Gekkabilurin handaður 8. juni 2017
- ASX mest seldi bilur í 2016 8. juni 2017
- Stongt millum jól og nýggjár 8. juni 2017
- Nýggja heimasíðu 8. juni 2017
- Marco Polo aftur á goymslu 8. juni 2017
- Nýtt frá Citroën 8. juni 2017
- Space Star dagførdur 8. juni 2017


text:
Gittarleikarin Marc Intravaia er saman við henni á Niðaravegi, tí Útvarpið vil hava orð á Eve og hoyra nakrar sangir. Einki problem, sigur lívliga Eve Selis, sum hevur ferðast við hesum orkestri síðani 1998. Hon skrivar sangir saman við Marc og hevur júst givið út fløguna Family Tree, har hon eisini syngur Hallelujah hjá Leonoard Cohen. Elin í Stórustovu og Rúni Jákupsson tosa við hana á trappuni hjá Eik, sum er miðdepil fyri festivalin í Sørvági.
Eve Selis hevur vunnið sjey virðiðslønir í heimbýnum San Diego innan roots tónleik. Ummælarin og tónleikarin John D’Agostino, sum eisini er úr San Diego, sigur at 'Eve Selis isn’t just a “singer” - she’s an emotion transducer who converts country, R&B, blues, folk, and rock ‘n’ roll signals into a megawatt zap that galvanizes everyone in its path.' Mikudagin skal hon syngja i Wolwerhampon og 18. juni er hon í London. Eftir bretsku konsertferðina syngur Eve aftur í heimbýnum fjórða juli, amerikanska tjóðardagin. Og við Dungasandi í baksýni kann hon ikki halda smílinum aftur.
Tá hon seinni fer á pallin er væta í luftini og eitt sindur kaldari enn har suðuri í heita California, har tey syngja um at tað aldri regnar. Hon er í svørtum cowgirl outfit og hevur aftur bláa hálsklútinum um hálsin.
So er leygarkvøldshiti í luftini á Dungasandi, fólk eru væl við og Eve Selis og hennara væl samanspælda orkestur fær fólkið at svinga og liva seg inn í tónleikin, sum um tey altíð hava kenst. Hetta er showmanship tá tað er best. Blái hálsklúturin fer av og røddin er trimmað til føroyska veðurlagið eitt leygarkvøld við fjørðin meðan aldurnar spæla á sandi.
Síðani fer jakkin av og hattur á høvdið. Kalda cowgirl'in er nú ein hot kalifornisk sild á náttklubba í La Jolla víkini og als ikki á Dungasandi. Hesa myndina lánti eg frá Jógvani Helga Hansen.
Men á heimavølli hava vit eisini eina framúr sagarinnu, ið sum ongan ting kann stíga í fotafarið hjá Bonnie Raitt, sum er stóra og helst elsta fyrimyndin í roots sjangruni hjá Eve Selis. Tað er okkara egna Kristina Bærendsen.
Kristina Bærendsen hevur mong tónlistarlig andlit, frá sing-a-long-gospel í Gaither Vocal Band stíli, til skitnan og hásan, men altíð raffineraðan roots tónleik, ikki so langt frá Bonnie Raitt.
Unga Kristina fevnir allar hesar eginleikar, tað verið seg einsamøll og mitt fyri á pallinum, ella sum kórsangari, til dømis hjá Halli Jonensen, eitt fet til viks, altíð smílandi og við nýggjum hársniði.
So er countrykongurin, Hallur Joensen, á pallinum við egnum bólki, sum er settur saman av Jákup Zachariassen á steel gittar, Finnur Hansen á keyboard, Jóan P. 'Beddi' Hansen á gittar, Eyðun Johannesen á bass, Høgni Klakstein á trummur og Kristina Bærendsen, sum syngur kór.
Og seinasta myndin av Dungasandi í Sørvági er av akkersmanninum hjá Halli og mongum øðrum, ið ikki bara droyma um sang og tónleik úti í heimi, men gera nakað við tað - tað er Jákup Zachariassen. Og so takki eg fyri aðru útgávu av Country- og Bluesfestivalinum í Sørvági og gleði meg longi til triðju útgávu í 2014. Takk fyri gestablídni og beinasemi, Sørvágur. Síggjast og hoyrast næsta ár!


text:
Boðtænastan
Við Boðtænastuni er lætt at halda eyga við ymsum rørslum á kontuni. Tú kanst velja ymisk boð, m.a. tá peningur er komin inn á kontuna, ella tá saldan kemur niður um ávísa upphædd. Við Boðtænastuni kanst tú velja at fáa sms-boð ella teldupost um, hvat hendir á kontuni.
Veljast kann millum hesi boð:
-
Salda á kontuni
-
Tá saldan fer yvir ávísa upphædd
-
Tá saldan fer undir ávísa upphædd
-
Tá flyting yvir ávísa upphædd fer av kontuni
-
Tá flyting yvir ávísa upphædd kemur á kontuna
Undir saldu eru aftur aðrir valmøguleikar, har tú kanst velja, nær tú fært salduna sendandi:
-
Fastan dag í vikuni, t.d. hvønn mánadag
-
Fastan dag í mánaðinum, t.d. 1. í hvørjum mánaði
Fyri at tænastan kann skrásetast, skal fartelefonnummarið ella teldupostadressan hjá tær verða skrásett í bankanum.
Stovna Boðtænastuna
Soleiðis stovnar tú Boðtænastuna í Netbankanum:
- Innrita í Netbankan á telduni
- Far undir "Avtalur" í vinstru síðu
- Vel "Boðtænasta" í vinstru síðu
Her ber til at velja júst ta tænastuna, sum hóskar best til tín tørv. Trýst á “Stovna” út fyri tí møguleikanum, tú ynskir. Fleiri ymsir møguleikar eru, so fylg vegleiðingini undir hvørjum einstøkum møguleika.
Niðanfyri kanst tú taka niður vegleiðing til, hvussu tú stovnar Boðtænastuna í Netbankanum.


text:
Seinastu árini hevur eitt rák tikið seg upp, har ið fólk gerast meira og meira varug við ta ávirkan, sum dálkandi orkukeldur hava á eitt nú umhvørvið. Tilvitið førir við…Les meira
Øll kunnu vera rakt av skaðum, bæði privatfólk og fyritøkur. Er talan um tryggingarskaða, er tað altíð gott, at ein frammanundan hevur sett seg inn í, hvussu ein skal bera…Les meira
Broytingar í sethúsum eru mangan stórar og umfatandi íløgur. Alsamt fleiri krøv verða sett privatari bygging, umbygging og umvæling. Hettar førir hetta við sær, at sethúsaánarar noyðast at hava…Les meira
Sethúsabygging er stór verkætlan, sum krevur, at ein setur seg væl inn í ymisk viðurskifti, áðrenn ein fer í gongd. Hetta er neyðugt fyri at tryggja, at allar mannagongdir verða…Les meira
Bygningskunngerðin 2017 1.januar 2017 kom nýggja bygningskunngerðin BK17 í gildi, sum m.a. hevur til endamáls at tryggja grøna bygging, orkusparing og heilsugott inniumhvørvi, og er sostatt at meta sum eitt…Les meira
Hvussu fái eg besta tilboðið? Fyri at fáa besta tilboðið uppá tína uppgávu, er umráðandi at uppgávan er væl lýst. Jú fleiri upplýsingar eru, tess lættari er hjá veitaranum at…Les meira
Hevur tú ein tryggingarskaða? Tað kann verða trupult í hesum døgum at finna fyritøkur, ið hava tíð at loysa tryggingarskaðar. Soleiðis gert tú: Skráset teg á Veita her! ella ring +298…Les meira
Eftir meira enn tvey ár á baki, kemur VEITA í nýggjum hami. Grafiski samleikin samleikin er broyttur, og heimasíðan er komin í nýggjari og betri útgávu. Síðan hevur fingið eitt…Les meira
Kunning um uppgávulýsing Nógv og umfatandi kunning skal við í eina dygdargóða uppgávulýsing, ið kann tryggja einum útbjóðara fleiri og nágreinilig tilboð frá veitarum. Hetta førir við sær, at útbjóðarar…Les meira


text:
Samtyktir gjørdar á bygdarráðsfundi týsdagin 24. juni 2014.
Á hesum bygdarráðsfundi vóru møtt: Mikkjal Sørensen, Sveinur Bech, Andreas Berg, Eyðolf Bech og
Rannvá Albinus.
Hesin fundur var ásettur at vera 23. juni 2014, men varð útsettur.
1.
Samtykt varð at taka undir við fyriliggjandi uppskoti av samstarvsavtalu um ”Bú- og
Heimatænastuna í Suðuroy.
Semja varð um at mæla til, at staðsetingin av umsitingini verður í Vági.
Semja varð um, at tá íløgur skulu fremjast, skulu í minsta lagi 2/3 av fólkatalinum í kommununum
(31. desember árið frammanundan) vera fyri ætlanini.
Sum alternativ til hetta uppskot varð semja um at taka undir við uppskotinum frá
Almannamálaráðnum, ið er fylgjandi:
Fyri at fremja íløgur, skal ein meiriluti av stýrislimunum taka undir við íløguætlanini, ið samstundis
umboðar ein meiriluta av fólkatalinum í kommununum. (31. desember árið frammanundan)
Semja varð um, at hetta kemur í sáttmálan: Sambært fráboðan frá Fíggjarmálaráðnum frá 16. juni
2014, skal samstarvið hava sjálvstøðugan roknskap, og annars fylgja ásetingum í kunngerð nr. 89 frá
15. oktober 2008 um roknskaparverk kommunanna og tílikt.
Samstarvið nýtir KT-tænastur, sum landið bjóðar, og verða viðurskiftini viðvíkjandi roknskapi og
KT-tænastum avtalað nærri í: Sáttmála um tænastustig av roknskapar- og KT-tænastum millum
landið og samstarvið.
Eftirlitið verður skipað í millumkommunalum samstarvi eftir kunngerð sambært LL nr. 19/2014 § 19,
stk. 3.
2.
Semja varð um at steðga við at taka støðu til umsóknina frá " Spískamarinum " til nærri upplýsingar
fyriliggja.
Samtykt varð at stuðla umsóknina " Team Rynkeby Føroyar " við 2.000 krónum.
Samtykt varð ikki at luttaka í tiltakinum " Teir føroysku dagarnir ".
3.
Kunning um " Heilsunýskipanina ".
Bókin upplisin og góðkend.
Porkeris Bygdarráð


text:
Ilandbringning af indvolde på Færøerne - En analyse (fyri 2005) + Hjáskjøl.
Er ein sundurgreining av innvølsstøðuni í Føroyum. Hvat kemur til høldar og hvat kundi komið til høldar, um alt kom til lands.
Hagtølini eru fyri 2005. Frágreiðingin varð liðug í des. 2006 og varð gjrød eftir serligum ynski frá stýrinum.
Jón Ólavur Joensen, sum starvast niðri, hevur skrivað frágreiðingina (á donskum) saman við Helga Nolsøe.
Analyse af fiskeindvolde.doc
Bilag-1.doc
Bilag-2-Opdrag.doc
Bilag 3-Referat.doc
Bilag 4-Helgi-livratøka.doc
Bilag 5-Rubin-biprodukter.pdf
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
Fiskimálaráðið hevur gjørt av at játta pening til 11 nýggjar verkætlanir av játtanini Fiskivinnuroyndir.
Harumframt er framhaldandi játtan latin 11 verkætlanum, sum eru byrjaðar í 2006[1] og 2007, sí fylgiskjal 1.
Tilsamans fáa 22 verkætlanir játtað stuðul íalt 8.464 kkr. harav 4.999 kkr. fyri 2008.
21 nýggjar og 11(+1) framhaldandi verkætlanir ella tilsamans 32(+1) verkætlanir søktu upprunaliga um tilsamans 15,6 mió. kr., harav 10,0 mió. kr. í 2007. Færri umsóknir vóru í 2008 (32+1) enn í 2007 (39), men positivt var, at fíggjarstyrkurin, sum hesar søktu frá FVR, var undir helvtina av samlaða kostnaðinum (42-43%) í 2008. Í 2007 søktu umsøkjararnir um ein reiðiliga stóran part av samlaðu fíggingina frá FVR (2/3).
Umsóknirnar hava verið viðgjørdar eftir sama leisti sum undanfarin ár, men endaliga viðgerðin hevur verið nógv seinkað, tí FVR er knýtt at árligu játtanini á fíggjarlógini, og hendan hevur verið nógv seinkað í ár. Vanliga er stýrið liðugt við innstillingarnar fyri nýggjárs. Stýrisbólkurin hevur ikki kunnað tikið endaliga støðu til verkætlanirnar fyrr enn fíggjarlógin varð endaliga samtykt av løgtinginum[2]. Mannagongdirnar fyri viðgerðini eru lýstar á heimasíðuni her.
Seinnu árini hevur verið dentur lagdur á at fáa vinnufyritøkur at luttaka meira í verkætlanum. Serligur dentur var aftur í ár lagdur á at fáa verkætlanir innan ásettu 5 høvuðsøkini, men sum samstundis kundu lýsa og loysa praktiskar trupulleikar at fáa alla veiðu til høldar (fisk, livur, rogn innvølir vm).
Í ár hava vinnufyritøkur fingið 40% (39% í fjør) av játtanini, meðan almennir stovnar[3] hava fingið 26% (35% í fjør). Ein postDoc-verkætlan verður stuðlað á Fróðskaparsetrinum, og er hon íroknað tølini fyri almennar stovnar.
[1] Ein gongur aftur til 2005
[2] 2. og 3. viðgerð fór fram fríggjanáttina og leygarmorgunin 30.-31.mai 2008.
[3] FRS og Fróðskaparsetur Føroya
PhD verkætlanir hava fingið fjórðingin ella 25% av játtanini (móti 23% í fjør).
Granskingarkjarnurnar, sum Fiskimálaráðið setti á stovn fyri knøppum 5 árum síðani, hava fingið 9% av játtanini (móti 3 % í fjør). Granskingarkjarnan fyri Biotøkni hevur síðani 1. aug. 2008 húsast á Náttúruvísindadeildini.
Samanborið við 2004-2007 sæst, at vinnufyritøkur fáa játtað 40% ella nakað minni enn helvtina av peninginum í 2008 (40% í 2008 og 39% í 2007). Mett verður, at ynskiligt hevði verið, at hesin parturin var størri í ár, so hetta var meira í tráð við tey endamál, vit hava arbeitt eftir seinnu árini. Ætlanin er at fáa hækka góðskuna á umsóknunum í 2009. Kortini ber til at siga, at góðskan á umsóknunum er nógv batnað seinastu árini, og í ár varð mett at bert ein umsókn ikki fall innan økini, sum FVR stuðlar (í fjør vóru tað 8!).
Játtanin til PhD verkætlanir og post Doc[1] er økt reiðiliga nógv. Ein vinnugranskari verður somuleiðis stuðlaður komandi 3 árini. Somuleiðis er játtanin til verkætlanir hjá teimum 3 kjarnunum (biotøkni, framleiðslutøkni og reiðskapstøkni) hækkað eitt sindur aftur í 2008.
Játtanin til aðrar “almennar stovnar”, sum hækkaði eitt sindur í fjør er fallin aftur og er nú umleið fjórðingurin av játtanini.
[1] 6 PhD og 1 PostDoc verkætlan verða stuðlaðar av Fiskivinnugransking (ofta stuðlar Granskingarráðið nakrar av hesum eisini. Somuleiðis verður 1 vinnugranskaraverkætlað stuðlað av FVR í løtuni.
Bert ein vinnugranskaraverkætlan verður stuðlað í løtuni. Ynskiligt er, at vinnan nýtir hendan møguleika at “slúsa” granskarar inn í virkini (FVR endurrindar 50% av kostnaðinum, tó hægst 300.000 kr. árliga í upp til 3 ár).
DEGREE: Development of fishing Gears with Reduced Effects on the Enviroment
DNTS: Digital National Traceability System
Styttingar:
V: Vinnuverkætlanir
Phd: PhD-verkætlanir.
pD: Post Doc-verkætlan (er her íroknað almennar verkætlanir)
G: Granskingarkjarnurnar (biotøkni, framleiðslutøkni og reiðsskapstøkni)
A: Almennar verkætlanir
Árligu játtaninar í tølum og procentum:
[1] Ein gongur aftur til 2005
[2] 2. og 3. viðgerð fór fram fríggjanáttina og leygarmorgunin 30.-31.mai 2008.
[3] FRS og Fróðskaparsetur Føroya
[4] 6 PhD og 1 PostDoc verkætlan verða stuðlaðar av Fiskivinnugransking (ofta stuðlar Granskingarráðið nakrar av hesum eisini. Somuleiðis verður 1 vinnugranskaraverkætlað stuðlað av FVR í løtuni.
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
Skráin fyri tórsdagin 5. oktober í 110-ára vikuni er hendan:
Kl. 12.00 Eldradøgurði á Hamragarði
Eldradøgurði fyri borgarar, sum eru 65 ár og eldri verður á Hamragarði. Borðreitt verður við lambasteik v/eplum og sós. Omaná kaffi/te og dessert.
Tey, sum ynskja at luttaka í felags døgurðanum á Hamragarði tórsdagin 5. oktober kl. 12 verða biðin um at boða frá í Miðlatúni á tlf. 239390 í seinasta lagi mánadagin 2. okt. kl. 16.00
Døgurðin v/kaffi og te kostar 30 kr.
Tey, sum ynskja bil vestur á Hamragarð, verða somuleiðis biðin um at siga frá í Miðlatúni á tlf. 239390. Bilur má bíleggjast í seinasta lagi ónsdagin 4. okt. kl. 14.
Kl. 14:00 – 16:00 Eldrasambýlið ” opið hús”
Frá kl. 13 til kl. 15 er opið hús uppi í Eldrasambýlinum, har øll eru vælkomin framvið at fáa sær ein kaffimunn og til eitt prát, samstundis sum tað ber til at hyggja runt.
Kl. 15.00 – 17.00 Ruth Smith Savnið
Ruth Smith Savnið er opið og øll eru vælkomin á gátt at vitja hetta framúrskarandi savn av málninga-dýrgripum eftir Ruth Smith.
Kl. 19.00 Gangi- og trillitúrur við Hvistuni
Rørslufelagið Hvistan skipar fyri gangi- og trillutúri ónskvøldið l. 19. Byrjað verður við Tríkantin á Sandinum.
Kl. 19.30 Filmsvísing í Miðlatúni
Vegna tekniskar trupulleikar verður filmurin hjá Anders Kristensen ikki vístur. Í staðin verður vístur ein farvi-filmur frá 1950, har nógvar upptøkur eisini eru úr Suðuroynni og úr Vági. Harumframt verður vístur filmur frá vitjanini hjá Reynir í 1965, tá VB og Reynir spældu fótbólt á Eiðinum.
Filmsvísingin verður í Miðlatúni týskvøldið, ónskvøldið og tórskvøldið kl. 19.30. Filmsvísingin er í samstarvi við Vágs Sóknar Bygdasavn – og er ókeypis.


text:
Skeiðslýsingar
Tímatalva
Lestrarevni MA
Skeiðslýsingar heystið 2016
GG: Skeiðslýsingarnar eru ikki tøkar enn. Í løtuni eru brellbitar tøkir til øll skeiðini. Freist at søkja um upptøku á stakgreinalestri er 20. august. Nýupptikin á MA í juli 2016 skulu velja lestrarevnir innan 20. august.
Politiskt samskifti (Bergur D. Hansen, ábyrgd) Brellbiti. 10 ECTS
Mynd- og orðlist í 20. og 21. øld (Malan Marnersdóttir, ábyrgd) 10 ECTS
Tvímæli (Hjalmar P. Petersen, ábyrgd) 10 ECTS
Skaldskapur av mannamunni - uttan fyri roykstovuna (Tóta Árnadóttir, ábyrgd) 5 ECTS
Skeiðslýsingar - várið 2016
Skeiðslýsingar heystið 2015
- Ættarnavnafrøði (Anfinnur Johansen) 10 ECTS
- Nútíðarføroyskt (Hjalmar P. Petersen) 10 ECTS
- Politiska skaldsøgan (Bergur D. Hansen) 10 ECTS
- Finskt (Kim Sandvad West/Jógvan í Lon Jacobsen) 10 ECTS
Skeiðslýsingar várið 2015
- Barnabókmentir (Tóta Árnadóttir) 10 ECTS
- Bókmentatíðarskeiðið 1950-árini (Turið Sigurðardóttir) 10 ECTS
- Setningafrøði (Zakaris S. Hansen) 10 ECTS
Skeiðslýsingar heystið 2014
- Fólkanavnafrøði (Anfinnur Johansen) 10 ECTS
- Søgulig málvísindi (Hjalmar P. Petersen) 10 ECTS
- Málmenning (Sissal M. Rasmussen) 10 ECTS
- Norðurlendskar samtíðarbókmentir (Soffía Auður Birgisdóttir) 5 ECTS (GG: undirvíst verður frá 01.09.2014 til heystfrítíðina)
- Nýggjur føroyskur skaldskapur (Bergur D. Hansen) 5 ECTS (GG: undirvíst verður frá viku 43 til jólar)
Skeiðslýsingar várið 2014
- Ferðafrásagnir. Ábyrgd: Bergur D. Hansen 10 ECTS
- Málnýtsla. Ábyrgd: Zakaris Svabo Hansen 10 ECTS
- Myndamál, semiotikkur. Ábyrgd: Heðin Jákupsson og Jógvan í Lon Jacobsen 10 ECTS
- Samfelagsmálvísindi og purisma. Ábyrgd: Stephen Pax Leonard og Jógvan í Lon Jacobsen 10 ECTS
Skeiðslýsingar heystið 2013
- Eddukvæði - Vøluspá. Ábyrgd: Anfinnur Johansen
- Gandaævintýr. Ábyrgd: Eyðun Andreassen
- Tvímæli. Ábyrgd: Hjalmar P. Petersen


text:
Nýggja tilboðsblaðið hjá Á er komið út í húsini í dag og har goymir seg ein leskilig uppskrift til tykkum lesarar.
Hetta er ein av mínum yndis cookies uppskriftum, og hon kann faktiskt tillagast til alt møguligt. Tískil valdi eg sjálvandi at royna hana saman við minieggs, og tað hóskaði seg ordiliga væl til.
Køkur v/ minieggs
Tilfar:
100 g smør
150 g sukur
1 egg
135 g mjøl
20 g kakao pulvur
180 g minieggs
Soleiðis gert tú
Set ovnin á 200 stig.
Sker helvtina av minieggunum í smáar bitar.
Píska sukur og smør væl saman og koyr síðani eggið í. Blanda kakaopulvur saman við mjølinum, áðrenn tú koyrir tað í sukurblandið og píska so aftur.
Koyr smáu bitarnar av minieggs í køkublandið. Hetta kann tykjast torført, tí blandið er sera tjúkt.
Brúka skeið at deila deiggið við og legg tað í áleið átta bóltar á eina klædda bakiplátu. Trýst nú trý heil miniegg í miðjuna á hvørjum bólti og dekka útyvir við deigginum. Legg /trýst tey síðstu minieggini omanyvir køkurnar.
Baka nú mitt í ovninum í 8-10 minuttir.
Tá tú tekur køkurnar úr ovninum, skulu tær verða bleytar í miðjuni og eitt sindur broyskar rundan um kantin.
Lat køkurnar kølna á einari rist, og so eru tær klárar at eta. Tá tú býtur í køkuna, legg so til merkis at minieggini, sum blivu løgd í miðjuna, nú eru smeltaði. Ihhh, lekkurt.
M&K


text:
Tað eru longu nakrar vikur síðani eg gjørdi okkara adventskrans. Eg eri so ótolin at prýða til jóla, at fyri meg er tað ongantíð ov tíðliga. Tað er nemliga altíð stuttligt, at taka jólaeskjurnar fram, og finna fram til hvat ein eigur frá undanfarum árum. Mær dámar væl at skapa okkurt, burturúr tí sum eg eigi, so eg sleppi undan at keypa so nógv nýtt. Tað bleiv skjótt tíðiligt, at eg átti eitt hav av jólakúlum. Eg visti ikki júst hvat eg skuldi nýta tær til, og kom so fram á sjálvan adventskransin. Eg keypti sjálva kransin fyrra árið, og hann kann brúkast aftur og aftur.
So tað einasta eg keypti, var fríska grannið, sum eg haldi mátti sleppa uppí part. Eg valdi at gera hann eitt sindur rustikkan í ár, við gull og jørðlitum. Træstjørnurnar og grankúglurnar geva eisini kransinum eitt sindur av hita.
TIP – ogna tær eina límpistól. Tá er lætt at seta kúlurnar fastar á grannið.
Endiliga nærkast desembur mánaður! Tá gerst alt ENN hugnaligari.
Hvussu sær tín adventskransur út?
M&K


text:
Effo-viðskiftakortið er eitt kredittkort, sum tú kanst nýta til alt tað, tú hevur brúk fyri, tá tú keypir frá okkum - tað veri seg brennievni, bilvask, bilvørur ella handilsvørur.
1. Hvar kann eg bíleggja Effo-viðskiftakort ?
Tú kanst bíleggja Effo-viðskiftakort beinleiðis á heimasíðu okkara trýst her. Effo-viðskiftakortið er ókeypis at bíleggja.
2. Hvar kann eg brúka mítt Effo-viðskiftakort ?
Effo-viðskiftakortið kann brúkast sum kredittkort á øllum sølustøðum hjá Effo,
í øllum Effo-sjálvtøkum og í øllum Fast handlum kring landið.
3. Hvussu brúki eg mítt Effo-viðskiftakort ?
At Effo-kortinum er knýtt eitt loynital, sum tú fært sendandi við postinum, áðrenn tú fært sjálvt kortið. Tað er umráðandi, at tú hevur kortið við tær og brúkar loynitalið, tá tú skalt gjalda við kortinum inni í handlinum ella við sjálvtøkuna. Á nøkrum sølustøðum er neyðugt at vátta við undirskrift. Viðskiftakortið er persónligt og má bert brúkast av tí, sum eigur kortið.
4. Kann eg fáa fleiri kort til somu konto ?
Tað kunnu knýtast fleiri viðskiftakort til hvørja viðskiftakonto, men við egnum kortnummari og loynitali. Hetta er serliga ætlað virkjum, sum t.d. hava fleiri akfør og ynskja yvirlit yvir, hvat hvør brúkar.
5. Hvat kann eg keypa við kortinum ?
Tað eru fleiri ymiskir kortbólkar at velja ímillum, alt eftir tínum tørvi. Tú kanst t.d. velja, um kortið bert skal nýtast til bensin, diesel, bilvask, bilvørur, handilsvørur ella eina samanseting av hesum vørubólkunum.
Tú velur kortbólkin, tá tú bíleggur kortið, og á kortinum sært tú, hvørjum kortbólki, títt kort er í. Tað ber bert til at keypa tær vørur við kortinum, sum eru í kortbólkinum.
6. Hvussu skal eg gjalda ?
Keyp við kortinum verður avroknað einaferð um mánaðin, og rokning verður send tær fyrst í mánaðinum eftir. Um eingin onnur avtala er gjørd, skal Effo-kortið vera tilmeldað sjálvvirkandi gjaldskipanina hjá tínum peningastovni.
Sí aðrar treytir her.
7. Hvussu brúki eg sjálvtøkuna ?
Við sjálvtøku okkara ber til at keypa brennievni alt samdøgrið á øllum okkara Effo-sølustøðum kring landið. Tað er lætt og skjótt at gjalda við kortinum í sjálvtøkuni.
8. Eg havi gloymt loynitalið. Hvat geri eg ?
Hevur tú gloymt loynitalið, kanst tú boða okkum frá heimasíðu okkara ella við at ringja til okkum á tel. 34 35 00.
9. Mítt Effo-viðskiftakort er burtur. Hvat geri eg ?
Um kortið er burtur, skal kortið sperrast beinanvegin. Tí er neyðugt, at tú boðar okkum frá skjótast tilber. Tú hevur møguleika at sperra kortið hjá tær við at ringja til okkara á tel. 34 35 00 millum kl. 8.00 og 16.00 ella beinleiðis á heimasíðu okkara.
Av trygdarávum ber ikki til at lata upp eitt sperrað kort, sum hevur verið burturmist og er komið afturíaftur. Ístaðin gera vit tær eitt nýtt kort, sum verður sent tær so skjótt sum gjørligt.
10. Skal eg boða frá, um eg flyti bústað ?
Um tú hevur flutt bústað, er neyðugt at tú boðar okkum frá skjótast tilber. Tað kanst tú gera við at ringja til okkara á tel. 34 35 00 millum kl. 8.00 og 16.00 ella beinleiðis á heimasíðu okkara.


text:
Skons við sjokulátu, tranaberjum (úr bókini "Leskilig jól")
Arbeiðsháttur
Arbeiðsháttur:
- Sker smørið í smáar bitar
- Blanda hveitimjølið saman við sukrinum, saltinum og bakipulvurinum og morla smørið í blandingina
- Sker sjokulátuna grovt og koyr í blandingina saman við tranaberjunum
- Koyr blakið og eggini í. Samla deiggið og elt, til tað er javnt. Koyr møguliga meira mjøl í, um deiggið kennist kleprut
- Ger fýra bollar og rulla út til rundingar uml. 15 cm í tvørmáti
- Sker hvønn rundingin í fýra, so tað vera 16 skons, og set á bakipappír á bakarovnsplátu
- Hita ovnin til 200° og baka skonsini mitt í ovninum 15-20 min.
Úr bókini Leskilig jól
TilfarTilfar:
150 g av køldum smøri
550 g av hveitimjøli
120 g av sukri
1 tesk. av salti
6 tesk. av bakipulvuri
100 g av myrkari sjokulátu
50 g av turkaðum tranaberjum
2½ dl av blaki
2 egg